Αρθρογραφία για τον Πειραιά του Δημήτρη Κρασονικολάκη: Ένα θεατρικό και τέσσαρα πειραϊκά προπολεμικά μυθιστορήματα.\nΈνα θεατρικό και τέσσαρα πειραϊκά προπολεμικά μυθιστορήματα.\nΕρευνά και γράφει ο Δημήτρης Κρασονικολάκης.\nΜε την πειραϊκή βιβλιογραφία ασχολούμαι τόσα πολλά χρόνια που αισθάνομαι πλέον βαθύς γνώστης του αντικειμένου, ικανός να παρέχω κάθε δυνατή πληροφορία και έτοιμος κάποια στιγμή να εκδώσω τους τίτλους των βιβλίων της προσωπικής συλλογής μου.\nΦυσικά στερούμαι την απόκτηση πολλών ακόμα βιβλίων αφού είναι αδύνατον να βρεθούν σε βιβλιοπωλεία και δημοπρασίες, ίσως κι εγώ κάνω αυστηρή επιλογή στις αγορές μου αφού δεν σκοπεύω να γεμίσω το σπίτι μου - ράφια και κούτες - με θέματα που δεν ενδιαφέρουν τον λογοτεχνικό και ιστορικό προσανατολισμό μου.\nΗ Δημοτική Βιβλιοθήκη Πειραιώς είναι πλούσια σε παλαιότερες εκδόσεις, αρκετοί φίλοι και γνωστοί έχουν στην κατοχή τους δυσεύρετα και απρόσιτα έντυπα.\nΑπό τα πρώτα κιόλας χρόνια της ίδρυσης τυπογραφείου στον Πειραιά βρίσκουμε να εκδίδονται ποιητικές συλλογές και μυθιστορήματα. Η παραγωγή τους διήρκησε σε ολόκληρο τον 19ο αιώνα και συνεχίζεται ως τις μέρες μας.\nΣτο παρόν θα αρκεστώ στην παρουσίαση ενός θεατρικού και τεσσάρων μυθιστορημάτων που βρίσκονται στο αρχείο μου.\nΣτα χρόνια της σκλαβιάς. Δράμα εις δύο πράξεις. Έργο του Ιωάννη Βουλόδημου.\nΤα στοιχεία στο εξώφυλλο του: Ι. Κ. Βουλοδήμου. Στα χρόνια της σκλαβιάς. Δράμα. Εις δύο μέρη. Πειραιεύς. Εκδοτικός οίκος Σώμου & Καλλίνη. 1927.\nΤιμή δραχ. 12. Διαστάσεις 16,8Χ11,7 - σελίδες 60.\nΟ Ιωάννης Κωνσταντίνου Βουλόδημος (1870-1928) ήταν καθηγητής μαθηματικών και διηύθυνε τις τεχνικές σχολές του Πειραϊκού Συνδέσμου. Τον συναντάμε να γράφει σε φιλολογικά περιοδικά και ημερολόγια αλλά και στις τοπικές εφημερίδες.\nΈργα του παίχτηκαν στο Δημοτικό Θέατρο.\nΣτα 1926 ήταν πρόεδρος της Εταιρείας Διανοουμένων Πειραιώς.\nΣτα 1927 ήταν καθηγητής των μαθηματικών στο Β΄ Γυμνάσιο Πειραιώς.\nΤο έργο του «Στα χρόνια της σκλαβιάς» είναι ένα δράμα σε δυο μέρη (τρεις σκηνές το πρώτο, επτά το δεύτερο) αφιερωμένο στον Νικόλαο Ιωάννου Χατζιδάκη, «διαπρεπή καθηγητήν των μαθηματικών του Πανεπιστημίου εις ενθύμησιν συμφοιτητικής ζωής».\nΤα πρόσωπα που παίζουν είναι:\nΟ Κωνσταντής, ένας γέροντας, παλιός πολεμιστής που υποφέρει από δύσπνοια, από λαβωματιά στο στήθος.\nΟ Ηλίας, γιος του Κωνσταντή, μεσόκοπος, διευθυντής Χωροφυλακής.\nΟ Λευτέρης, γιος του Ηλία, μαθητής Γυμνασίου.\nΗ Φωτεινή, κόρη του Ηλία, μεγαλύτερη από τον Λευτέρη.\nΟ Τάσος, νεαρός αξιωματικός του ελληνικού στρατού ή του στόλου.\nΤρεις αξιωματικοί της Χωροφυλακής, εθελοντές στρατιώτες και πολίτες.\n«Τόπος του δράματος κάθε σκλαβωμένη χώρα».\n«Η παράστασις να γίνη με κάποια βραδύτητα».\n«Το δράμα συμβολίζει την ατελείωτον διάψευσιν των ελπίδων της ελευθερίας».\nΥΠΟΘΕΣΗ: Ο ελληνικός στρατός, μαζί με τους συμμάχους Άγγλους, Γάλλους και Ιταλούς που ήλθαν με πλοία σε μια παράλια νησιώτικη πόλη, έδωσαν την εντύπωση επικείμενης απελευθέρωσης από τον τουρκικό ζυγό. Ο Κωνσταντής (που ο πρώτος του γιός, ο Δημητρός, σκοτώθηκε σε μια μάχη που ήταν μαζί), τιμήθηκε με δάφνινο στεφάνι. Την ελληνική σημαία ύψωσε στον Πύργο του κάστρου ο Ηλίας.\nΌμως, παρά την προσμονή, «απλώς δεν έφυγαν οι ξένοι στόλοι ακόμα. Μονάχα μπήκαν στα καράβια οι ναύτες και φόρτωσαν το υλικό. Για να μη γίνη τη νύχτα καμμία ταραχή από τους Τούρκους πούναι ωργισμένοι μας έδωκαν διαταγή να φρουρήση ο Ελληνικός Στρατός και όχι η εντόπια χωροφυλακή που την διευθύνει ο πατέρας». Ξέφρενο πανηγύρι του κόσμου, δοξολογίες.\n«Τα ξένα καράβια δεν έφυγαν ακόμα».\n«Αλλοίμονο σ’ εμάς! Καλύτερα θα ήταν παντοτεινή να μας σκεπάζει λύπη παρά για μια στιγμή να μας γελάση μια ψεύτικη σαν αστραπή χαρά».\n«Ακούγονται πολύ μακράν κανονιές εις αραιά διαστήματα».\n«Γιατί είσαι ωχρός, πατέρα;».\n«Κοιτάξετε γύρω τα σημάδια της γιορτής. Είναι όλα καταφρόνια τώρα! Είναι όλα πένθιμα σημάδια. Γιατί ήταν ψεύτικη η χαρά μας, που έφυγε σαν αστραπή. Γιατί ήταν εμπαιγμός αυτός, ακάνθινο στεφάνι που φόρεσαν στη δύστυχή μας Χώρα!».\nΟ στόλος αποσύρεται. Η σκλαβιά συνεχίζεται. Η σημαία έπρεπε να μην υψωθεί ξανά. Παρά τις αντιδράσεις και τα λόγια για να υπάρξει αντίδραση, την κατέβασε κι έφερε στο σπίτι ο Τάσος.\nΟ Κωνσταντής πεθαίνει και σκεπάζεται με αυτήν την σημαία.\nΟ Τάσος αποχαιρετά. Η Φωτεινή που ήταν ερωτευμένη μαζί του θρηνεί.\nΤην παρηγορεί ο αδελφός της:\n«Έλα. Μη κλαίς. Θα ξημερώση κάποτε μια Αυγή, που δεν θα ζη κανένας Τύραννος στη Γη. Και στον Καινούργιο μας Απέραντο Καθρέφτη κανένα πρόσωπο θλιμένο δεν θα διαβή ποτέ!».\nΧαμένο παιδί. Ρωμάντζο. Έργο του Μίμη Γκέκα.\nΤο δεύτερο βιβλίο: Μίμη Ι. Γκέκα. Χαμένο παιδί. Ρωμάντζο. Σκίτσα του ζωγράφου Τάκη Δέδε. Τύποις Ιωάν. Χαντζάρα - Πειραιεύς. Διαστάσεις 17,2Χ12,3 - σ. 68. Πηγή για την χρονολόγηση είναι το περιοδικό Αλεξανδρινή Τέχνη 1/8 (Ιούλιος 1927), σελίδα 37.\nπου δίχως να το καταλάβης γκρεμοτσάκισες τη ζωή μου και σπάραξες τη φτωχή μου καρδιά μπήγοντας βαθειά το ακονισμένο σου μαχαίρι.\nστέλνω ένα άδολο μα αληθινό φιλί, που μόνο όσοι πόνεσαν πραγματικά μπορούνε να το δώσουν».\nΥΠΟΘΕΣΗ: [Η σχέση ενός νέου με μεγαλύτερη σε ηλικία γυναίκα ήταν κατακριτέα κι απαράδεκτη σε αλλοτινές - ακόμα και πρόσφατες - εποχές και αντιμετωπιζόταν αρνητικά από πολλές κοινωνίες]\nΟ Γιώργος είναι ένας δεκαοκτάχρονος που ήλθε από την επαρχία για να σπουδάσει στην Αθήνα. Ερωτεύτηκε παράφορα την Μαίρη, μια γυναίκα με παρελθόν (είχε παντρευτεί ήδη δυο φορές) δέκα χρόνια μεγαλύτερή του.\n«Κι’ από το πρώτο αντίκρυσμά της, έννοιωσε να ξυπνούν μέσα του αισθήματα και πόθοι, που δεν τα είχε νοιώσει ποτέ ως τώρα». Παρά την αρχική της αντίδραση εκείνη ενέδωσε και χάρηκαν τον έρωτά τους. Μάταια η μητέρα του και ο παππούς του έβαλαν ένα φίλο του να τον μεταπείσει. Ο Γιώργος βασανιζόταν με σκέψεις γεμάτος πείσμα και υπέρμετρη ζήλεια. «Ποιός θα μπορούσε να καθησυχάση την τρικυμισμένη ψυχή του άμοιρου παιδιού και την αμφιβολία που όλο και μεγάλωνε;».\n«Η Μαίρη δεν ήταν βέβαια γρηά, μα ο παραλληλισμός της με το Γιώργο, το μεγάλο εκείνο παιδί των δεκαεννέα χρονών, την έκανε να φαίνεται ακόμα πειό μεγαλείτερη κοντά του, απ’ ότι ήτανε». Του έστειλε ένα γράμμα λέγοντάς του ότι «θα πάω σε μια εξοχή, σ’ ένα βουνό για ν’ αναλάβω απ’ την τρομερή εξάντληση». Συντροφιά και φίλος της στάθηκε ο γιατρός, ένας σαρανταπεντάρης που την αγαπούσε κρυφά και την γνώριζε από τότε που ήταν μικρό κορίτσι.\nΞανασυναντήθηκαν. «-Όχι … μη το λες αυτό. Σ’ αγαπώ με την ηλικία σου Μαίρη. Γιατί η αγκαλιά η δική σου δεν είναι μονάχα ερωτική αγκαλιά, είναι αγκαλιά μάννας στοργικής και πονετικής αδελφής… Μη μου πέρνεις τη ζωή μου». «-Ησύχασε… Δεν θα σου φύγω… -Όχι, θα μείνω άμυαλο παιδί, θα μείνω».\nΗ Μαίρη όμως τον εγκατέλειψε. Ο Γιώργος επέστρεψε στο χωριό του. Τον αρραβώνιασαν με την Νίνα, «μια καλή και ώμορφη γυναικούλα που του ετοίμαζε η μητέρα του». Έγιναν και οι γάμοι «σ’ ένα μικρό ερημοκλήσι».\nΚαιρό μετά, επέστρεψαν οι αναμνήσεις κι ο Γιώργος βαρυθύμησε. Η Νίνα βρήκε κλειδωμένα σε συρτάρι ένα πρόχειρο ημερολόγιο στο οποίο εξέφραζε την άσβηστη αγάπη του και την φωτογραφίας της Μαίρης. Έφυγαν κι οι δύο από το σπίτι.\nΗ Μαίρη ζούσε γεμάτη τύψεις (νομίζοντας ότι ήταν εκείνη αιτία για το παραστράτημα του Γιώργου) αυτοεξόριστη πάνω σε ένα βουνό, σε ένα εξοχικό σπίτι. Μόνος επισκέπτης, ο γιατρός. Είχε καταβληθεί, με λευκά μαλλιά και γερασμένη όψη. Σε μια κρίση της, της είπε ότι ο Γιώργος είχε παντρευτεί.\nΗ Νίνα βρέθηκε σε μοναστήρι και επέστρεψε στο σπίτι της.\nΟ Γιώργος, αναζητούσε την Μαίρη στην πόλη. «…με τρεμάμενο βήμα τραβούσε για μια απόκεντρη συνοικία της πρωτεύουσας, εκεί που είχαν στήσει το βασίλειό τους όλοι εκείνοι που με μια λέξη τους ονομάζει κανείς: «οι απόκληροι της κοινωνίας». Μπήκε σε έναν «ντεκέ» «και τράβηξε σε μια γωνιά για να καθήση και να ρουφήξη το «λουλά» του». Προσπαθούσε «να πιή και να ξεχάσει μέσα στο αλκοόλ και το χασίς».\n«Η φωληά αυτή ήταν στημένη σε μια απόκεντρη και κακοφημισμένη συνοικία της πρωτεύουσας. Κανείς δεν τολμούσε πέρα απ’ τις οχτώ να περάση από κει. Φόβος και τρόμος. Τα μικρά και στενά δρομάκια ήταν βουτηγμένα στο σκοτάδι. Πού και πού να περάσουν δυο τρεις βλάμηδες σιγοτραγουδώντας τ’ αμανεδάκια τους και τραβώντας για τον «ντεκέ». Καυγάδες, μαχαιρώματα, ληστείες ήσαν στην ημερησία διάταξι. Γι’ αυτό και η Αστυνομία επιτηρούσε πιο πολύ αυτή τη συνοικία, που δεν περνούσε μέρα έτσι χωρίς να γίνη κάποιο μικροκαυγαδάκι, να πέση καμμιά μπηχτή και ν’ αρπάξουν καμμιά «παντόφλα» - πορτοφόλι».\nΈνα βράδυ που ο Γιώργος ήταν εκεί «κι’ άλλοι έπιναν, άλλοι ροφούσαν τον αιώνιο λουλά κι άλλοι είχαν φτάσει στο «τσακίρ κέφι» καθώς λένε» έσπασε την πόρτα η Αστυνομία «για να συλλάβη τους μύστας του απαγορευμένου ποτού».\nΜέσα στην σύγχυση, ο Γιώργος οδηγήθηκε στην φυλακή όπου ανάμεσα στους διαμαχομένους μαχαιρώθηκε και μεταφέρθηκε στο «Πολιτικό Νοσοκομείο».\nΠροστατεύοντάς τον από την δημοσιότητα, τον θεράπευσε ο γνωστός μας γιατρός.\nΚαιρό μετά, ο νέος συνήλθε εντελώς και με την περιποίηση ξαναβρήκε την παλιά του εμφάνιση. Ζήτησε να ξαναδεί την Μαίρη. Παρά τις προτροπές του γιατρού, επέμενε να την συναντήσει. Ο γιατρός προετοίμασε την όλη διαδικασία. Ο Γιώργος, δυνατότερος όσο ποτέ και με μεγάλη όρεξη οδηγήθηκε στο «σπιτάκι της αυτοεξόριστης» όπου η γυναίκα των ονείρων του καθόταν στην βεράντα.\n«Κοίταξε κι’ ο Γιώργος και είδε μια γρηούλα αδύνατη, καμπουριασμένη, κουλουριασμένη στη πολυθρόνα της με κάτασπρα μαλλιά και με μαύρα πλατειά, γεροντίστικα ρούχα που της έκρυβαν όλο το κορμί της».\n«-Αυτή!! Αυτή εκεί είνε η Μαίρη! ;; ξεφώνησε ο Γιώργος». Ο γιατρός «τον ελυπότανε μα ευχαριστιόταν κι’ όλας γιατί καταλάβαινε ότι αυτό ήταν η σωτηρία του».\nΗ Μαίρη ευγενικά του είπε ότι γνώριζε από τον γιατρό ότι ήταν παντρεμένος, ευτυχισμένος με την γυναίκα του κι ότι ήλθε απλά να την δει και να την ευχαριστήσει. Εντελώς προσποιητά του είπε μεταξύ άλλων: «Σ’ ευχαριστώ αγαπητό μου παιδί που με θυμήθηκες. Πήγαινε τώρα στο καλό, γιατί είνε ώρα να ησυχάσω. Τα γεράματα βλέπεις μ’ έχουν καταβάλλει πολύ και πρέπει να πλαγιάσω προτού βραδιάσει. Δεν είν’ έτσι γιατρε;».\n«Το θαύμα είχε συντελεσθή. Η Μαίρη χάθηκε, έσβυσε όλος διόλου από το νου του και που και που να παρουσιαζότανε καμμιά ξεθωριασμένη σκιά του παρελθόντος»…\nΟ Γιώργος σταμάτησε το διάβασμα από τις φωνές που ακούγονταν στο σαλόνι. Δεν μπόρεσε να κρατηθεί, ενώθηκε κι αυτός με την παρέα που κρατούσε κι έπαιζε τον μικρό του ολόξανθο γιο. «Ζούσαν ευτυχισμένοι!».\nΟι άνθρωποι της κοκαΐνης. Απ’ τα χειρόγραφα ενός Ρώσσου εμιγκρέ. Έργο του Νίκου Μαράκη.\nΝίκος Μαράκης. Οι άνθρωποι της κοκαΐνης. Απ’ τα χειρόγραφα ενός Ρώσσου εμιγκρέ. Έκδοση: “Νέοι καιροί„ Τυπογραφεία Μαράκη & Δασκαλάκη. [Με ένα σχέδιο του συγγραφέα από τον Κλ. Κλώνη]. Το εξώφυλλο φιλοτεχνήθηκε απ’ τον καλλιτέχνη κ. Παύλο Παυλίδη. Χωρίς χρονολογία (1932). Διαστάσεις 19,4Χ14,1 - σελίδες 80.\nΓια τον Νίκο Ι. Μαράκη (1904 - 1972) είναι λίγα όσα γραφούν. Από τους σημαντικότερους πειραιώτες δημοσιογράφους, ίδρυσε στα 1929 την εφημερίδα ΝΕΟΙ ΚΑΙΡΟΙ με τον Δημήτρη Πιτσάκη, έγραψε θεατρικά έργα, διηγήματα, αφιερώθηκε όμως στο αστυνομικό ρεπορτάζ και στην συγγραφή μυθιστορημάτων κι αστυνομικών νουβελών σε αμέτρητα περιοδικά (ΜΑΣΚΑ, Ρομάντζο). Με το ψευδώνυμο Π. Πετρίτης εξέδωσε από το εκδοτικό τμήμα της Λογοτεχνική Ομάδας τα διηγήματα «Στις ομίχλες». Πειραιάς. 1922. Τύποις: Σημαίας - Πειραιεύς. Δραχμές 2, διαστάσεις 16Χ11,4 - σ. 48. Περιέχει επτά διηγήματα και τέσσερα «σαν πρόζες».\nΗ διακίνηση και χρήση κοκαΐνης/ηρωίνης/κάνναβης, με διεθνή και τοπική προέκταση, απασχολεί ακόμα και στις μέρες μας τις αρμόδιες αρχές και την δημοσιότητα. «Οι άνθρωποι της κοκαΐνης» κυκλοφόρησαν όταν ο Μαράκης ήταν 28 ετών. Για να αποδοθεί αληθοφάνεια στο κείμενο, είναι γραμμένο σε πρώτο πρόσωπο: «Ότι αναφέρεται μέσα στις σελίδες του βιβλίου είνε μια πραγματική ιστορία βγαλμένη απ’ τα χειρόγραφα που βρέθηκαν στην κάμαρη του Στέργιου Μικάλεφ ένα πρωΐ του 1924.\nΔημοσιογραφική υποχρέωση μας είχε φέρει εμένα και τους άλλους συναδέλφους στο δωμάτιο του ρώσσου αυτού ξεπεσμένου πρίγκηπα, λίγες ώρες ύστερα απ’ την αυτοκτονία του. Η τύχη θέλησε να πέσουν τα χειρόγραφα αυτά στα χέρια μου και σήμερα διορθωμένα και ταξινομημένα να δουν το φως της δημοσιότητας».\nΥΠΟΘΕΣΗ: Ο Μικάλεφ μετά την ρωσική επανάσταση βρέθηκε στο Παρίσι χορευτής, στην Σικελία πλαστογράφος, στο Βερολίνο σοφέρ. Κατέληξε στην Αθήνα όπου γνώρισε την Ζελίκα Βρανά, πλούσια χήρα με μέγαρο στην «οδό Κηφισσιάς» κι έγινε οδηγός της.\nΗ Βρανά είχε μια ψυχρή θεώρηση για τον έρωτα και ο πρίγκιπας, που ήδη την αγαπούσε, διαιστάνθηκε ότι έπαιζε μαζί του και ότι την σκλάβωνε η χρήση κοκαΐνης. Ο Ξενοφών Φτυαράς έμενε στο μέγαρο. Τον πληροφόρησε ότι ήταν παράλληλα ερωμένος της κι ότι της άρεσε να εξευτελίζει, να βασανίζει και να παίζει με τους εκάστοτε συντρόφους της. Ξέσπαγε πάνω του χρησιμοποιώντας μαστίγιο. Σε κάποια κρίση βρέθηκε με σημάδια πνιγμού στον λαιμό της. Του είπε ότι είχε βάλει τον γιατρό να δηλητηριάσει με αρσενικό τον σύζυγό της.\nΓύριζε στους δρόμους: «Η Αθήνα τη νύχτα: Μια κίνηση κάτω από χιλιάδες ηλεχτρικά λαμπιόνια. Αυτοκίνητα, τραμ, μπενζίνα, κοκαΐνη, όπιο, χασίς, καμπαρέ. Μπαλαρίνες ξανθές της οπερέττας που χόρευαν σπις. Χορεύτριες των Βαριετέ. Μεθύσι δίπλα σ’ αδειανές μποτίλιες σαμπάνιας, σμόκιν. Και πιο έξω: Μπαγλαμάς, ούτι, αργιλές, ζωνάρι, βρώμικα γυναικεία κορμιά, περισέματα των χαρεμιών της Ανατολής, κοντά σε βρώμικες ξύλινες παράγκες που μέσα θρηνούσαν τον έρωτα στις στροφές παληών αμανέδων».\n«Κακή συνήθεια είναι να πέρνει κανείς κοκαΐνη». Ο πρίγκιπας σκέφτηκε την αυτοκτονία αλλά σε μια νύχτα κραιπάλης γνώρισε τον Τσερεφό. Μίλησαν για τις πληγωμένες αγάπες τους. Έγινε διακινητής της ουσίας. Περιγράφονται οι μυστικές συναντήσεις, η ατμόσφαιρα στα καπηλειά, οι νυχτερινοί δρόμοι, τα στενά της κακόφημης συνοικίας μετά τον Άγιο Διονύση, τα σπίτια συνάντησης, με αληθινές σκληρές λέξεις όλη η διαδικασία εισαγωγής του προϊόντος και η χρήση του στα μαγαζιά σε συνδυασμό ποτά (κονιάκ) και καπνό. Μια συνάντηση που του είπε ο Τσερεφός με ένα μισότρελο κουρελή, τον Βρανά δεν έγινε. Μετά, «Έρχεται μια παρτίδα ξυλεία απ’ το Γαλάτσι. Μέσα σ’ αυτά υπάρχει κι’ ένα κουφιοκαντρόνι με κοκαΐνη. Αν τα καταφέρεις σωθήκαμε…». Σε χαμηλό, φαινομενικά ακατοίκητο σπίτι είδε έναν μουσικό που ήξερε από το Παρίσι. «Ζω έτσι γιατί θέλω να καταλάβω καλλίτερα τη ζωή. Μες στο μεθύσι της κοκαΐνης, τη λεπτή υπέροχη νάρκη φεύγει κάθε ίχνος υποκρισίας απ’ την ανθρώπινη ζωή». Παίρνοντας το «δηλητήριο» ειπώθηκε μια ιστορία σωματεμπορίας. Εκεί, ήταν και Ζελίκα, διαλυμένη από την κατάχρηση. «Να το μεγάλο μυστικό της κοκαΐνης, συνέχισε [ο μουσικός]. Σου φέρνει στην αρχή μια περίφημη διάθεση. Ύστερα όμως η τρομερή κατάπτωση που ακολουθεί, όταν πάψει η επίδραση στον οργανισμό σ’ αναγκάζει να πάρεις πάλι για να συνέλθεις. Να γιατί γίνεται εύκολα κοκαϊνομανής…». Ο Μουσικός (Γιώργος Τσούκας) γνώριζε την Ζελίκα, όπως και ο Τσερεφός. Ο Στέργιος και η Ζελίκα πήγαν στο σπίτι της. Τώρα καπνίζει και χασίς.\n«Και ύστερα που λες σα φυλακίστηκε ο Τσερεφός και ξέφυγα γνωρίστηκα με το Βρανά. Έγινα μαιτρέσσα του κι’ ύστερα επίσημη γυναίκα του. Τον καϋμένο τον Τσερεφό! Πως έτρεμα μη με γνωρίσει… Ξοδεύτηκε να με φέρει στην Αθήνα για να κληρονομήσω ένα πλούσιο άντρα. Έκανα κι’ άλλη αιμόπτυση ύστερα… Μα πάλι τούτες τις μέρες χειροτέρεψα..».\nΟ έρωτας του Στέργιου δυνάμωνε. «Ποτέ δεν είναι αργά για μια γυναίκα να βρει τον ίσιο δρόμο που φέρνει στη γαλήνη και στην ευτυχία»… Έκανε όνειρα πως κι αυτή ήταν τρελά ερωτευμένη μαζί του. Ο Τσερεφός έστειλε γράμμα στον Στέργιο ότι είχε αναγνωρίσει την Ζελίκα, την είχε «ψωνίσει» απ’ τη Μαρσίλια για λογαριασμό ενός προαγωγού. Η Ζελίκα είπε στον Στέργιο ότι μίλησε μαζί του. «Πήρε κι’ άλλο τσιγάρο κι’ άλλο. Μούδωκε και μένα. Είμουνα κι’ εγώ τώρα ζαλισμένος». «Είμουνα πάντα δυνατός στον έρωτα. Μα τώρα, τώρα καταλαβαίνω πως νικήθηκα. Κάνε λοιπόν κάτι που θα με διώξη από κοντά σου. Σκότωσέ με. Οι άντρες στην μακρυνή μου πατρίδα αγαπούνε με δύναμη και φέρνουνται βάρβαρα στις γυναίκες. Μα εγώ, έγινα τόσο δειλός μπροστά σε σένα».\nΤρεις μέρες μετά κατέβηκε στον Πειραιά. Συνελήφθη και μεταφέρθηκε στο Τμήμα Μεταγωγών. Είχε πιαστεί όλη η «σπείρα πωλήσεως ναρκωτικών». Πέρασε από ανακριτή και στάλθηκε «στην Παληά Στρατώνα» όπου ήδη βρισκόταν ο Τσερεφός, ο Λέβας, ο Βρανάς και τ’ άλλα «παιδιά» της δουλειάς. «Το εμπόριο έδινε κι’ έπερνε στη φυλακή. Κι’ όλη τη δουλειά πάλι την είχε πάνω του ο Τσερεφός. Ήτανε να πούμε ο πιο παληός λαθρέμπορος της πιάτσας κι’ όλοι τον σεβάστηκαν. Ως και αυτός ο Απατεώνος πούχε στα χέρια του το εμπόριο αυτό στη φυλακή πρωτύτερα, υποχώρησε». Αρκέστηκε να πουλάει την «τσίκα». Η Ζελίκα ήλθε να δει τον Στέργιο. «Κι’ άξαφνα έτσι καθώς μου μιλούσε την είδα που άνοιξε διάπλατα τα μάτια της, κιτρίνισε και κλονίστηκε». Είδε τον Βρανά ο οποίος πλησίασε, την έβρισε και την έφτυσε. Ήταν ο θεωρούμενος ως νεκρός άντρας της. Παρηγορήθηκε με μια δόση ηρωΐνης. Ο Βρανάς έκανε απόπειρα να λιώσει το κεφάλι του Στέργιου με μια πέτρα. Του ζήτησε συγνώμη. Ορκίστηκε όμως να σκοτώσει την Ζελίκα πριν πεθάνει κι αυτός. Την μισούσε θανάσιμα ή την αγαπούσε βαθιά; «Κι’ όλη τη νύχτα τον άκουγα πούκλαιγε». Αποφυλακίστηκε από τον δικηγόρο της Ζελίκας με εγγύηση. Πήγε στο σπίτι της.\nΟ Φτυαράς επέμενε να του λέει ότι εκείνη του υποκρίνεται.\nΗ Ζελίκα ήταν άρρωστη: «Έχω πυρετό σήμερα. Φαίνεται πια πως τελειώνουν τ’ αστεία. Όχι δεν θέλω να πεθάνω».\nΤο βράδυ επέμενε να πάνε στης Γιολάντας, «μια χοντρή ξεπεσμένη Γαλλίδα που διατηρούσε το σαλόνι αυτό της κοκαΐνης». «Οι πελάτες δω μέσα ήταν διαλεχτοί». «Η κοκαΐνη προσφέρεται εδώ μέσα αδειασμένη σε ριχά τασάκια». «Όλοι πέρνουν». «Δεν με ικανοποιεί πια η κοκαΐνη», είπε ο ποιητής Λιάκης. «Κατάντησε συνηθισμένο δηλητήριο. Θάθελα ηρωΐνη… Θέλετε σεις;». « - Ναι, Ναι έκανε η Ζελίκα».\nΣτην επιστροφή η Ζελίκα άλλαξε απότομα χαρακτήρα. Έδιωξε τον Στέργιο και πήγε για ακόμα μια φορά να ξεσπάσει με το μαστίγιό της στον Φτυαρά. Ο Φτυαράς την περίμενε. «Κι ύστερα άκουσα το μαστίγιο που σφύριζε στον αέρα και χτυπούσε τις γυμνές σάρκες του». Μα τα πράγματα ήλθαν εντελώς απρόοπτα. Ο Φτυαράς σκότωσε την Ζελίκα με ένα τσεκούρι κηπουρού. «Θα μου επιτρέψετε Πρίγκηψ να σας πω πως τελείωσαν όλα. Πάω στην αστυνομία…».\n«Ξαίρω τι μου χρειάζεται τώρα. Ένα ταξείδι πολύ μακρυνό, που θα μου εξασφάλιζε μια παντοτεινή αλλαγή στο περιβάλλον. Μια έστω και δυο σφαίρες στο αριστερό μέρος του στήθους, εκεί ακριβώς, εκεί που οι άνθρωποι υπολογίζουν ότι βρίσκεται η καρδιά, κι όλα τελειώνουν. Όλα…». Κι έτσι ο Στέργιος Μικάλεφ, ο Ρώσος εμιγκρέ, αυτοκτόνησε.\nΗ ξανθούλα της Φρεαττύδας. Ρομάντζο. Έργο του Νίκου Σκεντέρη.\nΝίκου Σκεντέρη. Η ξανθούλα της Φρεαττύδας. Ρωμάντζο. Αθήνα. 1932.\nΔιαστάσεις 16,5Χ12, σελίδες 110 με σκληρό εξώφυλλο.\nΜε το βιβλίο αυτό είμαι συναισθηματικά δεμένος. Ο Νίκος Σκεντέρης έγραψε μια ρομαντική ιστορία με πλαίσιο τον Πειραιά του 1908 -1910, περιγράφοντας γνωστά σημεία στα οποία έζησα και περπάτησα κάποιες δεκαετίες αργότερα. Ο Σκεντέρης μάς παραπέμπει στην διεύθυνση του περιοδικού του Ιωσήφ Γκρέκα - Παπαδόπουλου «Μουσικά Χρονικά», μηνιαία καλλιτεχνική επιθεώρησις, Αχαρνών 13α – Αθήναι. Το ταλαιπωρημένο αντίτυπο που έχω φέρει ιδιόχειρη υπογραφή κι απευθύνεται «Στον εκλεκτό λόγιο και αγαπητό φίλο κ. Νίκο Μαράκη με εκτίμηση». Ένα άλλο φυλλάδιο, κολοβό όμως (με τις σελίδες 15 - 98), ιδιωτικό δέσιμο με λεπτό χαρτόνι βρήκα πρόσφατα. Δεν ξέρω αν κυκλοφόρησε τελικά το ρομάντζο του «Ρόδον το Αμάραντον» με θέμα την ανατίναξη του αντιτορπιλικού «Λέων» στο λιμάνι. Τον γιο του Νικηφόρο, που έγραψε κι αυτός ποιήματα, γνώρισα κάποτε στην έκθεση βιβλίου στο Πασαλιμάνι όταν πέρασε από το περίπτερο της Φιλολογικής Στέγης Πειραιώς.\nΥΠΟΘΕΣΗ: Στα 1908, μήνα Μάρτη, στην Φρεαττύδα ο εικοσάχρονος Ιάσων Κέρκης ρέμβαζε στα βράχια. Συνάντησε μια γαλανομάτα κοπέλα που μάζευε λουλούδια. «Τουλάχιστον δε μου λέτε πως λέγονται τα ωραία αυτά λουλουδάκια;». Κυκλαμιές άγριες (αρκουδίτσες) και “μη με λησμόνει”. Ύστερα απομακρύνθηκε από κοντά του. Ο Ιάσων γύρισε αργά στην παρέα του. Καθώς είχε αφιερωθεί στον αθλητισμό (αθλητής του Ομίλου Φιλάθλων Πειραιώς στην ταχύτητα, στο ακόντιο, στις ρίψεις αλλά και κωπηλάτης στον Όμιλο Ερετών) δεν είχε την ευκαιρία να νιώσει τον έρωτα. «Από την μικρή πλατεία Φρεαττύδας, ένας πλατύς δρόμος αρχίζει, που βγαίνει στην οδόν Σαχτούρη όπου περνάει το τραμ 17. Αν σήμερα πάρει κανείς αυτόν τον δρόμο για να βγη στην οδό Σαχτούρη, δεξιά ανεβαίνοντας θ’ απαντήση μια μεγάλη μάντρα με μια πράσινη ξύλινη πόρτα. Μέσα στο γήπεδο, χορταράκι φυτρώνει και μερικές πιπεριές· οι τοίχοι μισογκρεμισμένοι και η πόρτα σε κακά χάλια. Ε, η απαρατημένη αυτή μεγάλη μάντρα, που τώρα γύρω της υψόνονται μέγαρα, ήταν άλλοτε ένα ωραίο και καλοφτιαγμένο γυμναστήριο. Ναι αγαπητοί μου ο Πειραιάς μιάν ημέρα το είδε με απάθεια· να κλείνη, να γκρεμίζεται, να σβήνη!». Εκεί αγωνιζόταν ο Ιάσων. Δεν είχε όρεξη να γυμναστεί. Πήγε πάλι στα βράχια και μάζεψε “μη με λησμόνει”. «Μια σκέψη είχε και μιάν επιθυμία· να ξαναδή την άγνωστη ξανθούλα». Αρρώστησε με πυρετό. Τον επισκέφτηκε ο φίλος του Γιώργος Σωτηρίου. Την ξαναείδε στα βράχια και μίλησαν για βιβλία. Της έγραψε μια επιστολή, την έβαλε σε ένα τεύχος περιοδικού και το τύλιξε. Της το έδωσε την επόμενη μέρα κι έφυγε, προχώρησε έως του Λουβιάρη «σήμερα δε χτίζεται από τους πρόσφυγες η Νέα Καλλίπολις» κι επέστρεψε. Στο γυμναστήριο πάλι, την είδε «στ’ αντικρυνό παράθυρο», στο σπίτι της θείας της. Η επίδοσή του στην σφαίρα ανέβηκε...\n«Πλησιάζαν οι Πανελλήνιοι αγώνες και είχε πολλές ελπίδες επιτυχίας. Η κόρη του ευχήθηκε να τύχη και ολυμπιακής δάφνης». Πέρασαν την μπύρα Βρεττού, ο κόσμος τους κοίταζε με ζήλεια. «Είσθε νέος ειλικρινής - εσυνέχισε η κόρη - το αίσθημά σας δυνατόν να είναι αγνό, αλλά σκεφθήτε ότι η κοινωνική απόστασις που μας χωρίζει είναι μεγάλη». Την έλεγαν Ελπινίκη.\nΣτην προπόνηση «ο ωραίος νέος εθριάμβευσε». Σε εκείνη όφειλε τις επιτυχίες του.\nΣτο Παναθηναϊκό Στάδιο ανέβηκε με την ξαδέλφη της Θάλεια η οποία έμενε στην Αθήνα, οδός Βεΐκου, αλλά έμενε τα καλοκαίρια στο σπίτι της Ελπινίκης. «Τι ωραίος που είναι! είπε η Θάλεια. Τι αγαλματένιο κορμί! Δεν μπορώ παρά να σε συγχαρώ εξαδέλφη μου…». Ήλθε πρώτος με χρόνο 11΄΄ στα 100 μέτρα. Η Ελπινίκη λιποθύμησε από την χαρά της. Ήλθε τρίτος στην σφαιροβολία, δεν μπορούσε να ανταγωνιστεί μεγάλα ονόματα του αθλήματος όπως του Δώριζα και του Γεωργαντά. Συναντήθηκαν και οι τέσσερις νέοι. Η Θάλεια έδειξε ενδιαφέρον για τον Γιώργο, που έμενε στον Πειραιά αλλά πήγαινε στο Πολυτεχνείο (μηχανικός). Κάθισαν στου Ζαβορίτη, μίλησαν για αθλητισμό και ακούστηκαν φιλοφρονήσεις. Στο δωμάτιο οι δυο κοπέλες συζήτησαν για τα αγόρια. «-Να σε φτύσω, για να μη σε βασκάνω! –είπε η Ελπινίκη κοιτάζοντας τα γεμάτα σφρίγος και νεανικότητα στήθη της εξαδέλφης της που έμοιαζαν σαν δυο περιστέρια έτοιμα με τα ράμφη τους να τρυπήσουν την λεπτή κομπινεζόν και να πετάξουν. –Συ τώρα τελευταία πάχυνες, ομόρφηνες, τέλεια γυναίκα». Οι αγώνες συνεχίστηκαν και τις επόμενες ημέρες Παρασκευή και Σάββατο. Η κυρία Σαρρή με την κόρη της Νέλλη επισκέφτηκαν την μητέρα του Ιάσωνα. Ο Ιάσων δεν είχε ιδέα ότι οι γονείς τους - οι πατέρες τους ήταν ευκατάστατοι εργοστασιάρχες - είχαν συγκατανεύσει να τους παντρέψουν. Μετά τις απονομές, με τα μετάλλια και τα διπλώματα στο χέρι ξαναπήγαν στου Ζαγορίτη. Το βράδυ ο Ιάσων έπρεπε να πάει με τους γονείς του σε χοροεσπερίδα των Σαρρήδων. Ο Ιάσων πρόσφερε ένα δακτυλίδι στην Ελπινίκη. Τους είδαν τρεις Πειραιώτες αθλητές, έτσι σηκώθηκαν και περπάτησαν στην Πλάκα. Στο μέγαρο των Σαρρήδων, «Η κόρη του δημάρχου αρχίζει στο πιάνο ένα βιενέζικο βαλσάκι». «Ο Ιάσων χορεύει με την Νέλλη, όχι από προτίμηση, αλλά κατά σύσταση της μητέρας του». Ένας από τους Πειραιώτες αθλητές ήταν εκεί και από στόμα σε στόμα διαδόθηκε ότι ο Ιάσων έχει ερωμένη.\nΠρωτομαγιά. Η Ελπινίκη συνάντησε τον Ιάσωνα που ήλθε με την μηχανή του. Πήγαν στο Ρόδον το Αμάραντον. «Η μοτοσικλέτα ξεκίνησε με μικρή ταχύτητα γιατί ο παραλιακός δρόμος μετά απ’ τη θέση αυτή έχει απότομες στροφές, επέρασαν ένα μικρό κολπίσκο και μετά βγήκαν σε ευθεία που καταλήγει στη θέσι Τηλέγραφος, όπου πενήντα μέτρα απ’ τον παραλιακό δρόμο είναι το γραφικό ξωκκλήσι». Της έβγαλε φωτογραφίες («της πήρε πλάκες») και άναψαν κεριά στο εκκλησάκι. Κάθισαν στα ερείπια του αρχαίου τείχους. «Ήταν το πρώτο τους φιλί».\nΗ Θάλεια ετοιμάστηκε να κατεβεί για δυο μήνες στον Πειραιά. Με το τρένο έφτασε στο Φάληρο με τον Γιώργο, που είδε τυχαία. Ερωτηθείς είπε ότι τα αισθήματα του Ιάσωνα είναι ειλικρινή, οι γονείς του θα αντιδράσουν «αλλά η πραγματική αγάπη νικά κάθε εμπόδιο». Από το Φάληρο πήραν τον τροχιόδρομο για το κέντρο.\nΣε διάστημα δυο μηνών τα ζεύγη έγινα δυο αφού τα έφτιαξε ο Γιώργος με την Θάλεια. Σε μια βαρκάδα από τον Όμιλο Ερετών στον κολπίσκο της Φρεαττύδας κι από εκεί στο νησάκι Κουμουνδούρου και στο Τουρκολίμανο, τους χαιρέτησε μια παρέα από μια βενζινάκατο. «-Μου φαίνεται πως είναι οι Σαρρήνες!..» είπε ο Ιάσων κι έχασε την όρεξή του.\nΟ Ιάσων ντύθηκε ναύτης για να υπηρετήσει στο Λιμεναρχείο Πειραιώς. Η μητέρα του είχε ενημερωθεί για την σχέση του γιού της. «…καθόλου παράδοξο κανένα βράδυ οι γονείς κι’ οι συγγενείς του κοριτσιού να τον πιάσουν δια της βίας και να τον στεφανώσουν!» της είπε ζωηρά η κυρία Σαρρή. «-Αν είναι έτσι όπως λέτε, πρέπει να κάμω ενήμερο και τον μπαμπά του! Όπως δήποτε να λάβουμε τα μέτρα μας».\nΣτο Λιμεναρχείο ο Ιάσων ήταν γραφέας. Μια όμως διαταγή, τον έστελνε μαζί με άλλους αξιωματικούς και ναύτες σε αποστολή στην Αγγλία. Χωρίς να το γνωρίζει ο Ιάσων, όλα ήταν καλά ετοιμασμένα από τους δικούς του και έναν θείο της Νέλλης - ανώτερο αξιωματικό του ναυτικού - που ήταν στην προαναφερόμενη βενζινάκατο. Η μητέρας του είχε κάποιες αντιρρήσεις, ο γέρο Κέρκης όμως έλεγε ότι όταν γυρίσει «θα έχει ξεχάσει και έρωτες και κολοκύθια» και όταν απολυόταν θα έπαιρνε την Νέλλη.\n«Η Ελπινίκη ήταν από την αϋπνία και το κλάμμα σαν μαραμένος κρίνος». Ο Ιάσων την παρηγόρησε ότι θα έλειπε μόνο για λίγους μήνες. Του έδωσε ένα μπουκετάκι «μη με λησμόνει» κι ένα σταυρό με καδένα. Την Δευτέρα το αντιτορπιλικό βγήκε από το λιμάνι. Ο Ιάσων χαιρετούσε με ένα μαντήλι. «Η Ελπινίκη ξέσπασε σ’ ένα δυνατό κλάμμα! Ήταν η πρώτη φορά που ένοιωθε τόση ερημιά στο αγαπημένο της ακρογιάλι».\nΑκολουθούν μια επιστολή του Ιάσωνα από την Μεσόγειο (29.9.1908) και πέντε από το Λίβερπουλ (από 3.10. 1908 έως 15.1.1909). Αποδέκτης η Ελπινίκη. Γεμάτες άπειρη αγάπη και υποσχέσεις.\nΤο πρωί της 3 Φεβρουαρίου 1909 ο Κέρκης πήρε στον Πειραιά ένα επείγον τηλεγράφημα: «Λίβερπουλ. 2-2-1909. Γεώργιον Κέρκην. Βιομήχανον. Πειραιά Ελλάς. Υιός σας θύμα τροχαίου δυστυχήματος αυτοκινήτου υπέκυψε σήμερον σοβαρών τραυμάτων 9ην εσπερινήν. Συλλυπούμαι θερμώς. Ν. Π. αρχηγός ναυτικής αποστολής».\nΌταν συνήλθε ο γέρο Κέρκης ειδοποίησε τον αδελφό του Λεωνίδα (διευθυντή ατμοπλοΐας) και τον Σαρρή. Έριξε τις ευθύνες πάνω του που τον έστειλε στο εξωτερικό. Στάλθηκε τηλεγράφημα να ταριχευθεί ο νεκρός και πήγαν στο Λίβερπουλ ο αδελφός Κέρκης με τον Σαρρή. Η μοτοσικλέτα που ήταν πάνω ο Ιάσων, οδηγούμενη από έναν άγγλο ναύτη είχε πέσει σε ένα αυτοκίνητο λόγω ομίχλης. Ο νέος πέθανε μετά δυο ημέρες από εγκεφαλική αιμορραγία. Η σορός ήλθε στον Πειραιά. Πλήθος κόσμου ακολούθησε το φέρετρο έως το νεκροταφείο.\nΗ Ελπινίκη στην αρχή περίμενε γράμμα του. Ήθελε να συναντήσει τον Γιώργο να μάθει νέα του. Αγόρασε το περιοδικό ΕΛΛΑΣ και διάβασε την απώλειά του στην τρίτη σελίδα. Σωριάστηκε στο πάτωμα, την συνέφερε η μητέρας της. Την καθησύχασε ότι δεν συμβαίνει κάτι σοβαρό. Τ’ απόγευμα κατέβηκε στους βράχους της ακρογιαλιάς. Την επόμενη πήγε με πολλά λουλούδια στο νεκροταφείο του Αγίου Διονυσίου. Πήγε στον οικογενειακό τάφο των Κέρκηδων. Ένας παπάς έκανε επιμνημόσυνη δέηση.\nΤην άλλη ημέρα οι εφημερίδες έγραφαν: «Ηυτοκτόνησε χθες δια λόγους αισθηματικούς ριφθείσα εκ των βράχων της Φρεαττύδος η 19έτις Ε.Κ.». Άλλη έγραφε: «Αλιευτική λέμβος ανέσυρε παρά την Φρεαττύδα πτώμα νεάνιδος, υποτίθεται ότι πρόκειται περί αυτοκτονίας». Το μέρος της ακρογιαλιάς όπου έπεσε η Ελπινίκη απέχει περί τα 300 βήματα από το τέρμα του Τραμ της Φρεαττύδας και είναι απότομη ύψους δεκαπέντε μέτρων περίπου απ’ τη θάλασσα.\n«Η Θάλεια με δυο γειτόνισσες την ντύσαν νυφούλα και την στόλισαν με λουλούδια»..\nΆφησε ένα γράμμα για τους γονείς της κι ένα για την Θάλεια.\nΤρία χρόνια μετά σε στενό κύκλο έγιναν οι γάμοι του Γιώργου και της Θάλειας.\n«Μα το δακρυσμένο βλέμμα της ζητάει κάποιον ανάμεσα στους συγγενείς· η Ελπινίκη δεν είναι να της πη αν είναι ωραία νύφη. Η αλησμόνητη Ξανθούλα της Φρεαττύδας δεν υπάρχει πια! Μήπως σ’ αυτή δεν οφείλει κατά πολύ την ευτυχία της!».\nΟι άγριοι έρωτες. Έργο του Χρήστου Κεραμείδα.\nΧρήστου Θ. Κεραμείδου. Οι άγριοι έρωτες. Μυθιστόρημα μεγάλης πλοκής. Πειραιεύς. 1936. Τιμή δραχμαί 12. Τύποις: Β. Τερζόπουλου. Διαστάσεις 20Χ13, σελίδες 64. Το έργο είναι γραμμένο στην απλή καθαρεύουσα.\nΥΠΟΘΕΣΗ: Ο Νέστωρ Ευθυμιάδης έφυγε στα 1909 από την Κωνσταντινούπολη με την σύζυγό του Βικτωρία και τα παιδιά τους Δημήτριο, Νικόλαο και Ρεοζίλη.\nΟ Δημήτριος γράφτηκε στην Σχολή Ευελπίδων κι έγινε λοχαγός. Πολέμησε γενναία στο μέτωπο της Μακεδονίας και Ηπείρου αλλά τραυματίστηκε σε μια μάχη. Την διοίκηση του σώματος ανέλαβε ο Κλέων Κατωνίδης που έφερε σε πέρας την νίκη, έσωσε μάλιστα και τον αξιωματικό Ιωάννη Ζαχαρόπουλο. Ο Κλέων πήγε στο νοσοκομείο κι έδωσε στον Δημήτριο επιστολές σταλμένες από την αδελφή και την μητέρα του.\nΗ Βικτωρία, αφού πέθανε ο άντρας της άφησε την Μασσαλία και ήλθε με την κόρη της στην Αθήνα όπου ήδη είχε έλθει ο Νικόλαος. Η Ρεοζίλη συναντήθηκε με τον Κλέωνα για να πληροφορηθεί για την υγεία του αδελφού της. Ο Κλέων ερωτεύτηκε την κοπέλα με την πρώτη ματιά. Η Ρεοζίλη ξεπέρασε ένα βαρύ κρύωμα νοσηλευόμενη στην Κηφισιά, όμως ο αδελφός της Νικόλαος πέθανε και «μια μεγάλη λύπη εκυρίευσεν όλην την οικογένειαν».\nΆνοιξη του 1914. Ο Κλέων πριν φύγει για Οδησσό όπου έμενε ο αδελφός του Περικλής και η μητέρα του Θέμιδα, είδε πάλι την Ρεοζίλη και ο έρωτας πλέον έγινε πάθος. Της έστειλε επιστολή από την Κωνσταντινούπολη. Η Βικτωρία «εξέλεξε με την τελευταίαν απόφάσίν της περιζήτητον γαμβρόν» για την κόρη της τον Ιωάννη Ζαχαρόπουλο. Η Ρεοζίλη όμως δεν συγκατάνευσε και με επιστολή της προς τον Κλέωνα φανέρωσε την αγάπη της προς εκείνον. Ο Ιωάννης «ησθάνθη νύξιν τινά, μία αγνώριστος δύναμις τον προσείλκυσε προς τα κάλλη της τον ετάραττε η σύγχυσις της ωραιοτάτης μορφής της Ρεοζίλης και ως εκ’ τούτου η αναπνοή αυτού διεκόπτετο οσάκις του λοιπού έβλεπε αυτήν». «Η Ρεοζίλη ήτο το μόνον υποκείμενον των διαλογισμών του, των επιθυμιών του, του υπερβολικού έρωτός του». «Η έξαψις του Ιωάννου υπερέβη τα όρια, η ερωτική ασθένειά του διετάραττε αυτόν και ο ιερός δεσμός του έρωτος με τον τελευταίον στεναγμόν του εφανερώθη επί των δακρυροούντων οφθαλμών του». Μια ανοιξιάτικη ημέρα συναντήθηκαν τυχαία στο Φάληρο. «Πορευόμενοι ούτοι (Ο Δημήτριος, η Βικτωρία και η Ρεοζίλη) ανά τας μαρμαρολεύκους κα μεγαλοπρεπείς πλατείας των Αθηνών έφθασαν δια τινος τραίνου εις τινα χαριεστάτην παραλίαν κόλπου τινός της θαλάσσης όπου και εκάθησαν έναντι δε αυτών ο μικρός φλοίσβος της γαληνιαίας θαλάσσης αναμεμειγμένος με την γλυκείαν φωνήν των κελαδημάτων των πτηνών διέσχιζον τον πέριξ αρωματικόν αέρα όστις ηκούετο υπό τα πυκνά φύλλα της μυροβόλου θέσεώς των». Ο Ιωάννης έχασε τα λογικά του, καταβλήθηκε από μελαγχολία ενώ «η υπερβολική λύπη πολλαπλασιασθείσα διετάραξε το νευρικόν σύστημα αυτού». Το έμαθαν οι γονείς του (Γεώργιος - Ευτέρπη) και προσπάθησαν να δουν τις προθέσεις της νέας. Αποφάσισαν να ζητήσουν επίσημα το χέρι της. Έστειλαν πρόσκληση να έλθουν στο σπίτι τους να παραστούν στην γιορτή του Γεωργίου. Η Ευτέρπη μίλησε στην Βικτωρία για την αγάπη του γιου της.\nΣτην Οδησσό, η μητέρα του Κλέωνα ασθένησε και εκείνος καθυστέρησε αρκετά την επιστροφή του. «Εφαίνετο σύννους, σκυθρωπός, άλαλος, δεινός την όψιν και ενίοτε οργίλος μέχρι μανίας». Η ψυχική του διάθεση ήταν σε ακραία κατάσταση, «εκυμαίνετο μεταξύ των ερωτικών αμφιβολιών κα τινων μικρών ελπίδων». Ο κοινός γνωστός γιατρός Θ. Ταρασίδης τους κάλεσε σε γεύμα, έλαβε ερωτική επιστολή από την Ρεοζίλη και την φύλαξε σε ένα κιβώτιο. Μετά γύρισε στην Ελλάδα μέσω Κωνσταντινουπόλεως μαζί με την στεναχωρημένη μητέρα του, αφού λόγω της κακής σχέσης με την νύφη της δεν είδε τον γιο της Περικλή.\n«Όταν δε επλησίασε εις τον Πειραιά, μία ορμητική όρεξις απέπνιγε την ερωτικήν φαντασίαν του, ήτις εντός ολίγου έμελλε να τον στέλλη έξω φρενών εις τα Τάρταρα, εις τας αγκάλας του άδου και μία αόρατος δύναμις ανεπτέρωσε με καταπληκτικήν ταχύτητα την εκ της ζηλοτυπίας δεινοπαθούσαν ψυχήν του».\nΗ Βικτώρια και ο Δημήτριος συμφώνησαν ότι ο Ιωάννης Ζαχαρόπουλος ήταν κατάλληλος γαμβρός για την Ρεοζίλη. Όταν ήλθε το πλοίο στον Πειραιά, κατέβηκε ο Δημήτριος στο λιμάνι με φίλους να τον υποδεχτούν. Η Ευτέρπη επισκέφτηκε την Βικτωρία να τελειώσει το προξενιό λόγω της επιδείνωσης της ερωτικής ασθένειας του γιου της: «Μείνατε ήσυχος, εν τούτω τω μικρώ διαστήματι θα ερωτήσω επί τω σκοπώ τούτω την Ρεοζίλην και θα σας γνωστοποιήσω αμέσως την θετικήν απάντησιν του συνοικεσίου».\nΗ Πηνελόπη, πρώην ερωμένη του Ιωάννη, «βλέπουσα την αποστροφήν του Ιωάννου δια τον έρωτάν της» ζήτησε βοήθεια από την θεία της. Εκείνη, αφού πήρε τις με καλή θέληση πληροφορίες από την Βικτωρία, φρόντισε και τα είπε όλα στον Ιωάννη και τον συμβούλεψε τι να κάνει...\n«Έξω φρενών» ο Ιωάννης πήγε στο σπίτι της Βικτωρίας, της είπε τον έρωτά του για την κόρη της και έφυγε. Η Ρεοζίλη που ήταν παρούσα, χλωμή, λυπημένη, είπε μετά στην μητέρα της ότι αγαπά τον Κλέωνα. Τότε κτύπησε η πόρτα και μπήκε ο Δημήτριος μαζί με τον Κλέωνα. Ο Ιωάννης επέστρεψε στο σπίτι του. Η γριά θεία της Πηνελόπης είχε φροντίσει να κλέψει τα δυο ερωτικά γράμματα που φύλαξε η Ρεοζίλη και έβαλε στην τσέπη του το ένα. Έτσι κατάλαβε ότι ο αντεραστής του ήταν ο Κλέων, ο σωτήρας του στην μάχη.\nΟ Κλέων - που φιλοξενούνταν - πληροφορήθηκε από την Ρεοζίλη ότι ενδιαφερόταν για αυτήν και ο Ιωάννης κι ακόμα ότι έχασε το δεύτερο γράμμα του.\n«Όστις έχει καρδίαν, όσον σκληρός και αν είναι θα δυνηθή να καταλάβη τι κακό έκαμε η γρηά εις τον Ιωάννην χάριν της ανεψιάς της και των ατομικών συμφερόντων της».\nΟ Ιωάννης κατελήφθη από σφοδρό πυρετό. Η μητέρα του κάλεσε την Βικτωρία και την Ρεοζίλη να τον δουν. «Ταύτα πάντα μαθούσα η γρηά και ιδούσα ότι απέτυχε ο σκοπός της έλαβε την άλλην επιστολήν του ετέρου αντεραστού του Κλέωνος, ο οποίος ηγάπησε ποτε την Ρεοζίλην νοσηλευομένην εν Κηφισσία, και χωρίς να χάση καιρόν εμήνυσε κρυφίως τον Κλέωνα και του ενεχείρισε την επιστολήν προσποιουμένη ότι την έλαβε εκ του Ιωάννου». Ο Ιωάννης πέθανε στα 22 του χρόνια. Κοντά του πήγαν η μητέρα του η οποία έπεσε λιπόθυμη, η Ρεοζίλη που βλέποντας την σκηνή, κραυγάζοντας έχασε επίσης τις αισθήσεις της και η μητέρα της. «Ακούσαντες την κραυγήν τρέχουσι όλοι οι εν τη οικία και εν τω μεταξύ ο Δημήτριος, ο Κλέων, η Θέμις και είς ιατρός εισέρχονται. Η σκηνή αύτη ήτο αξιοδάκρυτος και λυπηρά…. είς πυροβολισμός αντήχησε, ο Γεώργιος προσπαθεί να βοηθήση την γυναίκα του, η Βικτωρία φροντίζει δια την Ρεοζίλην, η αστυνομία εις το άκουσμα του πυροβολισμού επενέβη, η Θέμις ιδούσα την αλληλομαχίαν του υιού της μετά τον πυροβολισμόν έμεινε αναίσθητος». Ο Κλέων σκότωσε την Βικτωρία, την Ρεοζίλη και πέφτει πάνω της σπαράσσοντας και λέγοντας απελπισμένα ερωτικά λόγια. Πυροβολεί για τρίτη φορά και αυτοκτονεί. «Παντού φωναί, αλλαλαγμοί, οιμωγαί, θρήνοι και οδυρμοί».\n«Το πρωΐ όλοι εν συγκινήσει ητοίμασαν την αξιολύπητον και αξιοδάκρυτον εκείνην κηδείαν των τεσσάρων λειψάνων. Μετά τινας ημέρας η δικαιοσύνη επελήφθη τακτικών ανακρίσεων αι δε εφημερίδες εδημοσίευον ότι ο Κλέων αυταπατώμενος και εκ ζηλοτυπίας κινούμενος ηυτοκτόνησε αφού εφόνευσε ακουσίως την δεκαοκταέτιδα ερωμένην του και την μητέρα αυτής παρά τον ατυχή θάνατον του Ιωάννου Ζαχαροπούλου αντί του αντεραστού του ιατρού».\nΗ μητέρα του Κλέωνα, η Θέμις που ασθένησε, πέθανε μετά από δυο μήνες «και ετάφη πλησίον του ανθοσπάρτου μνήματος των προσφιλών εκείνων υπάρξεων».\nΤέτοιου είδους έρωτες, πάθη κι αντιζηλίες που θολώνουν το μυαλό και καταστρέφουν ψυχές, ακούγονται παράξενα στις ημέρες μας αλλά εξακολουθούν να υπάρχουν σε διαφορετική ένταση και μορφή, πολλές φορές μάλιστα φέρνουν τα ίδια ολέθρια αποτελέσματα.\nΤα λουτρά «Βαλκάνια» ή «Παλαντζιάν» στο Κερατσίνι.\nΙδιωτικά εκπαιδευτήρια στον Πειραιά του 20ου αιώνα.\nΤο δε πάθος, Πειραϊκόν... (το μεράκι είναι Πειραιώτικο).\nΜέτρα και σταθμά. Οι πρώτες μονάδες μετρήσεως στον...\nΈνα θεατρικό και τέσσαρα πειραϊκά προπολεμικά μυθι...


Antroni - ΚΑΜΑΤΙΑΡΙΚΑ – ΚΑΜΑΤΙΚΙΑ…!\nΑυτήν τη στιγμή επισκέπτονται τον ιστότοπό μας 663 guests και κανένα μέλος\nΤουτούνης Ηλίας\tFrontpage 12 Νοεμβρίου 2021\t 12 Νοεμβρίου 2021\t Εμφανίσεις: 3841\nΗ εποχή της σποράς (Οκτώβριος- Νοέμβριος) σήμαινε γενικό συναγερμό στη ύπαιθρο για να σπείρουν τα «γεννήματα» (δημητριακά στάρι, κριθάρι, βρώμη, βίκο κ.ά.). Μερικοί είχαν δύο υποζύγια (άλογα- μουλάρια – γαϊδούρια και αγελάδες), άλλοι είχαν μόνο ένα εξ αυτών και για να σπείρουν σεμπρέβανε με κάποιον που είχε και αυτός ένα και έτσι δημιουργούσαν ένα ζευγάρι υποζυγίων. Άλλοι δεν είχαν καθόλου, ή είχαν μόνο ένα ή δεν μπορούσαν να βρουν σέμπρο και έτσι ήταν αδύνατον να σπείρουν και να οργώσουν με αυτό.\nΑυτοί για να σπείρουν αποτείνονταν σε ανθρώπους που είχαν ζώα αλλά δεν είχαν χωράφια. Αυτοί κυρίως ήσαν οι βουνίσιοι, εκεί που τα χωράφια τους ήταν λιγοστά άγονα και είχαν πολλές πέτρες δεν σπέρνονταν και ασχολούνταν μόνο με την κτηνοτροφία. Αυτοί είχαν υποζύγια για τις υπόλοιπες εργασίες τους. Κατά την εποχή της σποράς δεν τα τόσο χρειάζονταν και τα νοίκιαζαν δηλαδή τα έστελναν για εργασία σε άλλους, που τα χρειάζονταν για να οργώσουν και να σπείρουν. Αυτά τα άλογα τα έλεγαν «καματιάρικα» και τον μεροκάματό τους «καματίκι». Συνήθως οι εργοδότες προτιμούσαν νέα, γερά υγιή άλογα, κατά την σπορά. Επίσης και να μην δαγκώνουν και να μην κλωτσάνε και μην είναι «μάγαρα» και «ψοφίμια» όπως έλεγαν τα αδύνατα και καχεκτικά άλογα.\nΗ συμφωνία για την εργασία που θα πρόσφερε το ζώο γινόταν με διαφόρους τρόπους.\nΟ ένας ήταν να πληρωθεί σε χρηματικό αντίτιμο, ανάλογα με τα μεροκάματα που θα δούλευε το ζώο. Άλλος τρόπος ήταν να δώσει ο εργοδότης στον ιδιοκτήτη του ζώου ένα συμφωνημένο μέρος από την παραγωγή των δημητριακών σε κιλά, μετά τον θερισμό, ή μετά το πέρας της εργασίας.\nΈτερος τρόπος ήταν να του δώσει κάποιο άλλο αντίτιμο ισάξιο της εργασίας που πρόσφερε το ζώο, όπως καλαμπόκι, αλλά είδη σε αντικείμενα (γνωρίζω ότι μια γυναίκα ζήτησε να πάρει χαλκώματα για την τσούπα της) κ.λπ.\nΗ υποχρέωση του εργοδότη ήταν να ταγίζει, να περιποιέται και να προσέχει το «καματιάρικο» ζώο και να το παραδώσει, γερό όπως το παρέλαβε, σώο και αβλαβές. Επίσης έπρεπε το βράδυ το ζώο να διανυκτερεύει σε αχούρι (στάβλο) και όχι στην ύπαιθρο. Η συμφωνία παραλαβής και παράδοσης, γινόταν πάντα με μάρτυρες. Πολλές φορές γινόταν για λόγου και άλλες φορές με χαρτί (συμφωνητικό). Το ζώο, το παραλάμβανε με το σαμάρι του και είχε υποχρέωση να προσέχει εξ ίσου με το ζώο και το σαμάρι του. επίσης έπρεπε να είναι πεταλωμένο με καινούρια πέταλα και ελεγμένο να έχει όλα τα καρφιά των πετάλων του. Επίσης κατά την παράδοση έπρεπε να παραδοθεί, όπως παρελήφθη. Ακόμη έλεγχαν και την καπιστράνα και τις τριχιές του να είναι καλές και να επιστραφούν στην ίδια κατάσταση ακέραια.\nΓια το καματιάρικο ζώο, είχε υποχρέωση να πάει στον τόπο που βρίσκεται ο εργοδότης του, να το παραλάβει από εκεί και όταν τελειώσει να το παραδώσει πάλι από εκεί που το παρέλαβε.\nΤα μεροκάματα που θα έκανε, όταν ο καιρός ήταν βροχερός και δεν μπορούσε να εργασθεί, δεν μπορούσαν να υπολογισθούν και έτσι προσπαθούσαν να το δώσουν «αποκοπή» ή «κλειστό». Αποκοπή ή «κλειστό» λέγανε για πολλές συναλλαγές εδώ υπολογιζόταν δύο μήνες, δουλέψει δεν δουλέψει. Αν μια χρονιά ο καιρός ήταν πολύ βροχερός και δεν μπορούσε ο εργοδότης να σπείρει τότε μπορούσε να το κρατήσει λίγο παραπάνω με το ίδιο αντίτιμο.\nΠολλές φορές αυτό βόλευε τους ιδιοκτήτες, διότι έπαιρναν το συμφωνημένο αντίτιμο, αλλά και τους τάγιζε τζάμπα το ζώο κατά τον χειμώνα και έτσι γλίτωναν κάμποσα έξοδα του ταϊνιού (φαγητού) του.\nΑν κάποιο ζώο ψοφούσε στα χέρια του εργοδότη, τότε ο εργοδότης, ήταν υποχρεωμένος να του αγοράσει άλλο, ανάλογα από τι αρρώστησε. Όμως αν έσπαγε ένα πόδι κατά την εργασία, τότε υποχρεωτικά του αγόραζε άλλο κοινή συναίνεση με τον ιδιοκτήτη. Θυμάμαι στο χωριό μου, έφερναν καματιάρικα άλογα από το Κακοτάρι και από τα Τσίπιανα.\nΤο καματίκι είχε επεκταθεί και στην εργασία ανθρώπων. Στο χωριό Αμβρακιά Τριχωνίδας της Αιτωλοακαρνανίας, ο κάτοικος και φίλος Θεόδωρος Πυρπύλης στις 18 Ιουνίου 2016, μου ανέφερε ότι ο πατέρας του, τον είχε στείλει για αγροτικές εργασίες στον κάμπο με αντίτιμο να πάρει καλαμπόκι. Εκεί τότε παρασκεύαζαν ψωμί, από καλαμπόκι.\nΠαροιμίες και παροιμιώδεις εκφράσεις:\n- Άλογο καματιάρικο, κουτσό και κασιδιάρικο.\n-Από καματιάρικο άλογο, προκοπή μην περιμένεις!\n-Αχάμνυνε σαν καματιάρικο άλογο τον Οκτώβρη.\n-Γυναίκα καματιάρικη, γράφτηνε πουτάνα!\n-Πούλησε ο Γιάννης τ’ άλογο και πήρε καματιάρικο!\n-Ψόφησε ο μαύρος μου, πάει η σεμπριά μας!


Νεοέλληνα, Ελεύθερε και Πολιορκημένε… τελείωσε και αυτό το ιερό δικαίωμα της εκλογής. Και η άλλη μέρα που μας είπαν πως μας περιμένει, πότε λες να έρθει; Και η νέα σελίδα, πότε πιστεύεις θα γυρίσει; Και η δήθεν κάθαρση; Δυνατή λέξη για να σε παραπλανήσουν.\nΤις σιχάθηκα αυτές τις εκλογές, χειρότερες από κάθε άλλη χρονιά. Βρώμαγαν φτώχεια ιδεών και ξευτίλα προσωπικοτήτων.\nΗ είσοδος της πολυκατοικίας μου κάθε πρωί ήταν γεμάτη φάτσες που μου προκαλούσαν λύπη και απέχθεια. Κοίταζα περίεργη το κόμμα που τους είχε προσλάβει… μετά τους πάταγα πέντε - έξι φορές και στη συνέχεια τους πέταγα έξω από την πόρτα μου.\nΓιατί, μετά από όλα όσα έχουμε ζήσει, προσέβαλαν τη νοημοσύνη μου τα φεϊγβολάν, η προπαγάνδα, τα μικρά στις πλατείες κιόσκια, με όλους εκείνους τους θλιβερούς κυρίους και κυρίες, που ενώ τους έχουν πετσοκόψει μισθούς και συντάξεις, εκείνοι ξεροστάλιαζαν για τους ίδιους ανθρώπους.\nΠροσέβαλαν τη νοημοσύνη μου τα προπαγανδιστικά δελτία, οι κατευθυνόμενες εκπομπές και οι πληρωμένες ηλεκτρονικές εφημερίδες.\nΜε προσέβαλαν όλοι εκείνοι που ήθελαν να αλλάξουν ονόματα σε παρατάξεις για να κάνουν κλικ… στον εγκέφαλό μου, πως τάχα είναι διαφορετικοί. «Ελιά» και «Νέα Ελλάδα», δεν είστε διαφορετικοί, είστε ακριβώς οι ίδιοι. Όλες αυτές οι φάτσες, που βαρέθηκα να βλέπω καθημερινά, να κάνουν βόλτα στα κανάλια πετώντας ατάκες και εξυπνάδες, τονίζοντας διαρκώς τον υπέρμετρο εγωισμό σας.\nΕίναι περιττό να αναφερθώ σε όσους πάτωσαν στις εκλογές, χάρηκα. Για κάποιους άλλους δεν είχα ποτέ άποψη, γιατί ούτε και αυτοί είχαν για τους ίδιους.\nΌσο για την αριστερά, πολλές φορές προσπάθησα να στρίψω την σκέψη μου προς την πλευρά της, όμως συναντούσα διαρκώς κάποια αντίσταση... Με τη Χρυσή Αυγή διαφωνώ παντελώς.\nΚαι τι έμεινε να ψηφίσω; Τίποτα. Δεν είχα τίποτα να ψηφίσω.\nΑφήνω λοιπόν κάποιους ακόμα να μετράνε ψήφους. Να πανηγυρίζουν, να κλαίνε από χαρά, να διαλύονται, να σκάβουν το τούνελ διαφυγής τους…\nΤέσσερα χρόνια μνημόνιο και καμία Δικαιοσύνη δεν έχει λειτουργήσει ακόμα για τους υπαίτιους καταπατητές της αξιοπρέπειάς μας.\nΤέσσερα χρόνια υπομονής και εμείς όχι μόνο δεν τους έχουμε στείλει φυλακή, αλλά δεν τους στείλαμε ούτε καν στα σπίτια τους.\nΣυνεχίστε τώρα τις αναλύσεις σας και τα χαιρετίσματά μου στην εξουσία σας.


26/12/15 16:53 - Το Συναξάρι της Ημέρας 26 Δεκεμβρίου!..\n26/12 -\tΣύναξις της Θεοτόκου.\n1. Σημείωσαι, ότι εις την Σύναξιν ταύτην της Θεοτόκου έχουσι λόγους ο Aθανάσιος, Kύριλλος ο Aλεξανδρείας (παρά τη Iερά Tελετουργία), Bασίλειος ο Σελευκείας, ου η αρχή• «Mεγάλας των εγκωμίων». (Σώζεται ο τελευταίος εν τη Mεγίστη Λαύρα, και εν τη του Διονυσίου.)\n26/12 -\tΦυγή Χριστού εις Αίγυπτον.\nH εν Aιγύπτω φυγή της Yπεραγίας Θεοτόκου1.\nEις καιρόν οπού ο Hρώδης έδωκεν ορισμόν διά να θανατωθούν όλα τα παιδία, οπού ήτον εις την Bηθλεέμ, Άγγελος Kυρίου εφάνη κατ’ όναρ εις τον Iωσήφ λέγων. Σηκώσου και έπαρε το Παιδίον και την Mητέρα του, και φεύγε εις Aίγυπτον, ήγουν εις το Mισήρι. Φεύγει λοιπόν εις το Mισήρι η Θεοτόκος ομού με το Bρέφος διά δύω αίτια, ένα μεν, ίνα πληρωθή το ρηθέν διά του Προφήτου Ωσηέ λέγοντος• «Eξ Aιγύπτου εκάλεσα τον υιόν μου» (Ωσ. ια΄, 2). Kαι άλλο δε, διά να εμφραγή κάθε στόμα των αιρετικών. Διατί ανίσως δεν έφευγεν ο Kύριος, αλλά ήθελε πιασθή από τον Hρώδην, ει μεν και εφονεύετο από εκείνον, βέβαια ήθελεν εμποδισθή η σωτηρία των ανθρώπων. Eι δε και δεν εφονεύετο διά να τελειώση την οικονομίαν, βέβαια ήθελε φανή εις τους πολλούς, ότι δεν εφόρεσε την ανθρωπίνην φύσιν πραγματικώς και κατά αλήθειαν. Aλλά μόνον κατά δόκησιν και φαντασίαν. Eπειδή αν εφόρει σάρκα αληθή, βέβαια ήθελε κοπή από το σπαθί. Aνίσως λοιπόν οι άθλιοι αιρετικοί ετόλμησαν να ειπούν τούτο, ότι δηλαδή κατά φαντασίαν ο Kύριος εγεννήθη, ως ο θεομάχος Mάνης, και οι τούτου οπαδοί Mανιχαίοι• και μόλον οπού δεν έλαβον εις τούτο, καμμίαν αιτίαν και αφορμήν• πόσω μάλλον ήθελαν ειπούν τούτο, και εάν εύρισκον αιτίαν; Διά τούτο λοιπόν φεύγει ο Kύριος εις την Aίγυπτον διά τας ρηθείσας δύω αιτίας. Kαι προς τούτοις, ίνα συντρίψη και τα εν Aιγύπτω ευρισκόμενα είδωλα.\n1. Σημειούμεν δε ενταύθα τα χαριέστατα και αξιοσημείωτα ταύτα. Δηλαδή ότι ο Kύριος φεύγωντας εις την Aίγυπτον, όχι μόνον τα είδωλα εκείνης συνέτριψε, αλλά και τα φυτά έκαμε να τον προσκυνήσουν. Γράφει γαρ ο Σωζόμενος εις το πέμπτον βιβλίον της Eκκλησιαστικής Iστορίας, εν κεφαλαίω εικοστώ, ότι ο Xριστός φεύγωντας εις την Aίγυπτον διά τον φόβον του Hρώδου, όταν έφθασεν εις την πόρταν Eρμουπόλεως της Θηβαΐδος, μία περσική μηλέα, ήτοι ροδακινέα, έκλινεν έως κάτω την κορυφήν της και επροσκύνησεν αυτόν. Eπειδή γαρ το φυτόν αυτό διά το μεγαλείον και κάλλος του επροσκυνείτο και ελατρεύετο από τους κατοίκους της πόλεως, διά τούτο ο εις το φυτόν αυτό κατοικών δαίμων, αισθανόμενος την παρουσίαν του Kυρίου, εφοβήθη και έφυγε. Φεύγοντος δε του δαίμονος, έμεινε το φυτόν αυτό ιατρείας πολλάς εργαζόμενον, εάν μόνον έγγιζεν εις τους ασθενείς, φύλλον, ή φλούδα, ή κομμάτι από αυτό. Kαι τούτου μάρτυρες είναι και Παλαιστινοί και Aιγύπτιοι.\nEι δε και ζητεί τινας να μάθη πόσους χρόνους διέτριψεν ο Kύριος εις την Aίγυπτον, αποκρινόμεθα, ότι περί τούτου είναι γνώμαι διάφοροι. O μεν γαρ Παμφίλου Eυσέβιος υπέθετο εν τοις χρονικοίς, ότι πέντε χρόνους εν Aιγύπτω ο Kύριος διέτριψε, ή τέσσαρας ή τουλάχιστον τρεις. O δε θείος Eπιφάνιος (αιρέσ. να΄) αποφασίζει, ότι δύω χρόνους. Tω γαρ λγ΄ έτει (λέγει) γεννάται ο Kύριος. Tω λε΄, ήλθον οι Mάγοι, και τω λζ΄ τελευτά ο Hρώδης. O δε Θηβαίος Iππόλυτος εν τω Συντάγματι τω χρονικώ ούτω χρονολογεί• «Από της ενανθρωπήσεως του Xριστού μέχρι της των Mάγων παρουσίας έτη δύω. Kαι εκ της εις Aίγυπτον αναχωρήσεως μέχρι της τελευτής Hρώδου υιού Aντιπάτρου, έτη τρία ημέρας πέντε. Παρώκησαν δε εν Aιγύπτω, εν Hλιουπόλει τη κατά Mέμφιν, ό,τε Iωσήφ και η Mαρία συν τω Iησού, έτη τρία, και ημέρας είκοσιν». (Όρα εν τη νεοτυπώτω Eκατονταετηρίδι.) Σημείωσαι, ότι περιττώς γράφεται εδώ παρά τοις Mηναίοις η μνήμη και το δίστιχον της εν τη αγία σορώ τιμίας Eσθήτος της Θεοτόκου. Tαύτα γράφονται κατά την δευτέραν Iουλίου.\n26/12 -\tΕυθυμίου Σάρδεων.\nTη αυτή ημέρα μνήμη του εν Aγίοις Πατρός ημών Eυθυμίου Eπισκόπου Σάρδεων του Oμολογητού, ή μάλλον ειπείν, του Iερομάρτυρος.\nΘεώ παραστάς Eυθύμιε τρισμάκαρ,\nOύτος ο Άγιος ήτον κατά τους χρόνους Kωνσταντίνου και Eιρήνης εν έτει ψπ΄ . Kαι πρότερον μεν έλαμψεν ωσάν αστέρας εις την μοναδικήν πολιτείαν. Ύστερον δε όταν έγινεν Aρχιερεύς, ανέτρεψε, κατά κράτος, τους αιρετικούς Eικονομάχους εις την εν Nικαία Δευτέραν Σύνοδον, ήτοι εις την Eβδόμην. Όθεν ούτως έχοντα βλέποντες οι βασιλείς, έστειλαν αυτόν πρέσβιν εις διαφόρους πρεσβείας. Eπειδή δε Nικηφόρος ο Σταυράκιος έλαβε την βασιλείαν εν έτει ωβ΄ , και παρανόμως επέρνα την ζωήν του, διά τούτο ήλεγξεν αυτόν ο Άγιος ούτος. Όθεν εξωρίσθη εις Παταλαρέαν της δύσεως, ομού με άλλους Oρθοδόξους Eπισκόπους. Aπό τότε δε και έως εις τον καιρόν της ομολογίας του, εις διάστημα δηλαδή εικοσιεννέα χρόνων, δεν εδυνήθη ο τρισόλβιος να λάβη πλέον την Mητρόπολίν του και να καθίση εις αυτήν. Aφ’ ου δε οι κρατήσαντες εκείνοι βασιλείς εσηκώθησαν από το μέσον, και έγινε βασιλεύς Λέων ο θηριώνυμος, ο Aρμένιος δηλαδή εν έτει ωιγ΄ , τότε φέρνεται από την εξορίαν ο Άγιος ούτος, και ερωτάται από αυτόν, ανίσως προσκυνή τας αγίας εικόνας. Eπειδή δε ο Άγιος εμεταχειρίσθη την συνειθισμένην του παρρησίαν, και ανεθεμάτισε τον βασιλέα έμπροσθέν του: τούτου χάριν ο τύραννος θυμωθείς, εξώρισε τον Άγιον εις την Άσσον, ήτις και Aπολλωνία ονομάζεται, ευρισκομένη κοντά εις το Aδραμύττι.\nAφ’ ου δε εφονεύθη υπό μαχαίρας ο κάκιστος Λέων, πάλιν ο αοίδιμος ούτος Eυθύμιος, φέρνεται από την εξορίαν υπό του διαδεξαμένου την βασιλείαν, δηλαδή Mιχαήλ του Tραυλού εν έτει ωκ΄ 1. Kαι αναγκάζεται από αυτόν να μη προσκυνή τας αγίας εικόνας. O δε Άγιος καταπλήξας τον τύραννον με τα λόγιά του, ωσάν με βροντήν, μεγαλοφώνως εβόησεν• «Eί τις ου προσκυνεί τον Kύριον ημών Iησούν Xριστόν εν εικόνι περιγραπτόν, ήτω ανάθεμα». Όθεν διά τούτο δέρνεται ο μακάριος και εξορίζεται πάλιν εις τον Aκρίταν. O οποίος είναι άκρα, εν τη Mαύρη Θαλάσση ευρισκομένη, και κοινώς Kάβο Aκρίτα καλουμένη. Eκεί δε κλείεται μέσα εις φυλακήν σκοτεινοτάτην. Έπειτα τεντωθείς από τα τέσσαρα μέρη του σώματος, καταξεσχίζεται εις πολλήν ώραν με ωμά βούνευρα. Όθεν από το πλήθος των ανυποφόρων εκείνων πληγών, εφούσκωσεν ο Άγιος ωσάν ασκί, και έζησε μετά ταύτα μόνον οκτώ ημέρας. Kαι ούτω καρτερήσας γενναιότατα, παρέδωκε την αγίαν ψυχήν του εις χείρας Θεού, λάμψας εις τον θάνατόν του παραδόξως υπέρ τον ήλιον2.\n1. O δε Mελέτιος λέγει, ότι Θεόφιλος ο εικονομάχος ο υιός Mιχαήλ του Tραυλού, δέρνωντας τον Άγιον τούτον Eυθύμιον, ετελείωσεν αυτόν με μαρτυρικόν θάνατον (σελ. 262 του β΄ τόμ.).\n2. Σημείωσαι, ότι το άγιον λείψανον του θείου τούτου Eυθυμίου, ευρίσκεται σώον εις την Aγχίαλον, την κοινώς λεγομένην Xιλήν, ή Aχιλούν, την ευρισκομένην κατά την Mαύρην Θάλασσαν, θαύματα πάμπολλα ενεργούν, τοις μετά πίστεως αυτώ προστρέχουσιν. Eκεί ευρίσκεται και ο κατά πλάτος Bίος του Aγίου τούτου χειρόγραφος. Kαι ο βουλόμενος, ζητησάτω αυτόν εκείθεν.\n26/12 -\tΚωνσταντίνου Οσίου του εξ Ιουδαίων.\nO Όσιος Πατήρ ημών Kωνσταντίνος ο εξ Iουδαίων, εν ειρήνη τελειούται.\nOύτος ο Άγιος ήτον από τα Σύναδα (ήτις ήτον πόλις ένδοξος της μεγάλης Φρυγίας, τιμημένη με θρόνον Mητροπολίτου, η οποία είχεν είκοσιν Eπισκόπους), καταγόμενος από το γένος των Iουδαίων. Όταν δε ήτον πολλά νέος, ηκολούθει εις την μητέρα του. Kαι βλέπωντας ένα Xριστιανόν, ο οποίος όταν εχασμουρήθη, εσχημάτισεν εις το στόμα του τον τύπον του τιμίου Σταυρού, από τότε και αυτός έκαμνε το ίδιον, μιμούμενος τον Xριστιανόν. Oυ μόνον δε τούτο, αλλά και τα άλλα των Xριστιανών έργα εποίει και αυτός με πίστιν θερμήν. Διά τούτο λαμπρύνεται το πρόσωπόν του με θείαν έλλαμψιν. Kαι διδάσκεται παρά Θεού τα των Xριστιανών δόγματα. Kαι διαπερνά νηστικός εις διάστημα τινών ημερών. Eις τούτον τον Άγιον επήδησε μίαν φοράν μία κόρη Eβραία με τρόπον πορνικόν. O δε Άγιος ποιήσας το σημείον του τιμίου Σταυρού, απέδειξε ταύτην νεκράν, και πάλιν αυτήν ανέστησεν. Oύτος οδηγούμενος από μίαν θείαν νεφέλην, επήγεν εις ένα Mοναστήριον, λεγόμενον Φουβούτιον. Mέσα εις το οποίον ευρίσκοντο άνδρες μεγαλώτατοι, την ασκητικήν ζωήν μεταχειριζόμενοι, των οποίων η αρετή έλαμπεν. Eπειδή δε εδιηγήθη τα κατ’ αυτόν εις τον Hγούμενον του Mοναστηρίου, επρόσταξεν εκείνος να φέρουν Σταυρόν. Eίτα προστάζει αυτόν να τον προσκυνήση και να τον ασπασθή. Όταν δε ο μακάριος ούτος ασπάζετο το κάτω μέρος του Σταυρού μετά φόβου και ευλαβείας, τότε, ω του θαύματος! ακούμπισεν όλος ο Σταυρός επάνω εις την οσίαν κεφαλήν του, και εχάραξεν εις αυτήν τον τύπον του Σταυρού. Όστις και έμεινεν αδιάλειπτος εις την κεφαλήν του έως του θανάτου του.\nΈπειτα, όταν έλαβε το Άγιον Bάπτισμα, ωνομάσθη Kωνσταντίνος. Tότε δε ηκολούθησεν ένα τοιούτον θαυμάσιον. Διατί εις τον τόπον εκείνον, ήγουν εις την πέτραν εκείνην, επάνω εις την οποίαν εστάθη, όταν ευγήκεν από την αγίαν κολυμβήθραν, ετυπώθησαν παραδόξως τα ίχνη των ποδών του. Mετά ταύτα εμβήκεν εις τόσους αγώνας πνευματικούς, ώστε οπού, εφιλονείκει ο αοίδιμος να υπερβάλη όλους τους Mοναχούς του Mοναστηρίου εις την σκληραγωγίαν και άσκησιν. Eδούλευε δε την τέχνην του Aποστόλου Παύλου, ήγουν έρραπτε δέρματα και έκανε τζαδίρια. Όταν επροσηύχετο, εγέμοζεν από ευωδίαν ο τόπος, εις τον οποίον εστέκετο. Όταν επήγαινεν εις την Eκκλησίαν, ανοίγοντο εις αυτόν από λόγου των αι πόρται του Nαού. Aπό δε την πολλήν καθαρότητα, οπού είχεν, έβλεπε νοερώς τους κρυπτούς λογισμούς των αδελφών.\nΈπειτα αναχωρώντας, επήγεν εις το βουνόν του Oλύμπου. Kαι από εκεί επήγεν εις τα Mύρα της Λυκίας. Eκείθεν δε, πηγαίνει εις την Kύπρον και από την Kύπρον πηγαίνει εις την Aττάλειαν, και εκεί διαπερνά με τα ποδάριά του ένα ποταμόν, τόσον βαθύν και μεγάλον, ώστε οπού εχρειάζετο να τον περνά τινας με καΐκιον. Kαι αφ’ ου επεριπάτησε εις άλλους πολλούς τόπους, πάλιν επαναγύρισεν εις τον Όλυμπον. Kαι εκεί επέρασε τεσσαράκοντα ημέρας, όχι μόνον νηστικός, αλλά και χωσμένος έως εις την ζώνην μέσα εις ένα λάκκον. Mετά ταύτα χωρίς να θέλη, εδέχθη την χειροτονίαν του Πρεσβυτέρου. Έπειτα πηγαίνει εις Aτρώαν1, κρατώντας πάντοτε τους ιδίους αγώνας της ασκήσεως. Προτίτερα δε από οκτώ χρόνους, επρογνώρισε την κοίμησίν του. Kαι έτζι αφ’ ου αυτοί ετελειώθησαν, απήλθε προς Kύριον, προφανερώσας σαφέστατα όλα τα εδικά του πράγματα.\n1. Aτρώα ίσως είναι η Aτρία η εν Iταλία ευρισκομένη, ήτις και Aδρία ή Άντρι κοινώς λέγεται, πόλις εν λόφω κειμένη και με θρόνον Eπισκόπου τετιμημένη, πατρίς Aδριανού του βασιλέως.\n26/12 -\tΕυαρέστου Οσίου.\nO Όσιος Πατήρ ημών Eυάρεστος εν ειρήνη τελειούται.\nOύτος ήτον κατά τους χρόνους του βασιλέως Λέοντος Aρμενίου του εικονομάχου, εν έτει ωιε΄ , καταγόμενος από την επαρχίαν των Γαλατών, υιός γονέων ονομαστών. Aφ’ ου δε ο ρηθείς Λέων εθανατώθη διά ξίφους1 εδιαδέχθη την βασιλείαν Mιχαήλ ο καλούμενος Tραυλός εν έτει ωκ΄ . Eπειδή δε και αυτός ήτον αισχρότατος, και ομότροπος με τον προλαβόντα Λέοντα, διά τούτο έλαβε την πρέπουσαν εκδίκησιν. Όταν δε ο Άγιος ούτος έφθασεν εις μέτρον ηλικίας, τότε εξεδόθη εις το να μανθάνη τα ιερά γράμματα. Kαι επειδή εκ των γραμμάτων εδιδάσκετο, τούτου χάριν εις όλους εγίνετο όλα τα κάλλιστα. Ήγουν εγίνετο εις τους γονείς του ευπειθής, εις τους φίλους και γείτονας χαριέστατος. Eις τους ξένους και αυτόχθονας, καταδεκτικός. Eν συντομία, έδειχνε με τα έργα αληθεύουσαν την ονομασίαν του, ευάρεστος εις όλους γενόμενος.\nEπειδή δε ετρώθη ο Όσιος από τον έρωτα της των Mοναχών πολιτείας, διά τούτο επήγεν εις την Kωνσταντινούπολιν μαζί με τον πατέρα του. Kαι εξενοδοχήθησαν από ένα Kωνσταντινουπολίτην, Bρυέννιον ονομαζόμενον, όστις ήτον συγγενής του, και ύστερον ετιμήθη με το του πατρικίου αξίωμα. Aφ’ ου δε επέρασαν ολίγαι τινές ημέραι, ηκολούθησε μία μεγάλη ανάγκη. Διά την οποίαν εστάλθη ο ρηθείς πατρίκιος από την βασίλισσαν Θεοδώραν, την σύζυγον Θεοφίλου του εικονομάχου, πρέσβις και ελτζής εις τους Bουλγάρους. Πηγαίνωντας δε εκεί, επήρε μαζί του και τον συγγενή του τούτον Eυάρεστον. Όταν λοιπόν έφθασαν και οι δύω εις τόπον λεγόμενον Σκόπελον, και ανεπαύθησαν ολίγον από τους κόπους της οδοιπορίας, τότε ο μακάριος Eυάρεστος κατά τινα θεϊκήν οικονομίαν, απαντά ένα Γέροντα, όστις εμεταχειρίζετο την μοναχικήν πολιτείαν. Όθεν απολαμβάνει τον πρώην παρ’ αυτού ποθούμενον σκοπόν. Kαι λοιπόν κουρεύσας τα μαλλία της κεφαλής του, προθύμως υπέκυψε τον τράχηλόν του υποκάτω εις τον σωτήριον ζυγόν του Xριστού: ήτοι έγινε Mοναχός. Eυρών δε και ένα βιβλίον του Oσίου Eφραίμ του Σύρου, ανέγνωσε τούτο και εκατανύχθη. Όθεν εσπούδαζε να γένη πληρωτής διά των έργων των διδασκαλιών του βιβλίου εκείνου.\nO δε Γέρων στοχασθείς την ζέουσαν προθυμίαν, οπού είχεν ο νέος εις την αρετήν, εσυντρόφευσεν αυτόν με ευχάς και με συστατικά γράμματα, και έτζι τον έστειλεν εις το Mοναστήριον του Στουδίου. Δεχθείς δε ο Όσιος από τους εκεί Πατέρας και αδελφούς, εμβήκεν εις πνευματικούς αγώνας, διαλέξας ένα αδελφόν υπερέχοντα τους άλλους κατά την αρετήν, τον οποίον είχε Γέροντα και συγκοινωνόν όλων των υποθέσεων της ζωής του. Tόσην δε νηστείαν και εγκράτειαν εμεταχειρίζετο ο αοίδιμος, ώστε οπού έτρωγε μίαν φοράν την εβδομάδα ολίγον ψωμί. Tο οποίον ήτον κατεσκευασμένον από κρίθινον άλευρον, και από πίτυρα, και από ζωμί των λαχάνων. Tην δε μέσην και τον λαιμόν του είχε δεμένα με δύω κρίκους σιδηρούς και βαρυτάτους, τους οποίους εσύσφιγγαν ένα προς τον άλλον, δύω άλλαι αλυσίδες περασμέναι διά μέσου των ώμων και του στήθους του. Tι να περιττολογούμεν; αδύνατον είναι εις ημάς να απαριθμούμεν όλους τους αγώνας, οπού εμεταχειρίζετο ο τρισμακάριος ούτος Eυάρεστος. Mε τοιαύτα λοιπόν θεάρεστα κατορθώματα διαπεράσας τον βίον του, και ζήσας χρόνους εβδομήκοντα εννέα, προς Kύριον εξεδήμησε. Tο δε τίμιον αυτού λείψανον ενταφιάσθη εις το Mοναστήριον το επονομαζόμενον του Kοκκοροβίου.\n1. Oύτος ο Aρμένιος Λέων εθανατώθη εν τη νυκτί των Xριστού Γεννών. Όταν γαρ αυτός εν αυτή έψαλλε τον ειρμόν της εβδόμης ωδής, ήτοι το «Tω παντάνακτος εξεφαύλισαν πόθω», ήλθον οι εχθροί του διά να τον θανατώσουν. Aυτός δε κατέφυγε μέσα εις το Άγιον Bήμα. Όθεν εκεί μέσα τον εφόνευσαν, κατά τον Mελέτιον και τον Δοσίθεον.\n26/12 -\tΚωνσταντίου νέου Ιερομάρτυρος του Ρώσσου.\n* Mνήμη του Aγίου νέου Iερομάρτυρος Kωνσταντίου του Pώσσου, αθλήσαντος εν Kωνσταντινουπόλει κατά το ‚αψμγ΄  έτος.\n+ Bάλλεις τον εχθρόν, ος σε βέβληκε πάλαι,\nKωνστάντιε συ και λαμβάνεις βραβείον1.\n1. Tο Mαρτύριον τούτου όρα εις το Nέον Mαρτυρολόγιον.\n26/12 -\tΙωσήφ του Μνήστορος, Ιακώβου του Αδελφοθέου και Δαβίδ του Προφήτου.\nKυριακή μετά την Xριστού Γέννησιν, μνήμην επιτελούμεν των Aγίων και δικαίων Iωσήφ του Mνήστορος, Iακώβου του Aδελφοθέου, και Δαβίδ του Προφήτου και βασιλέως1.\n1. Σημείωσαι, ότι εν τοις ευαγέσι Mοναστηρίοις του Όρους και μάλιστα εν τω Kοινοβίω του Διονυσίου, λόγος αναγινώσκεται κατά την Kυριακήν ταύτην Γρηγορίου του Nύσσης, ου η αρχή• «Oίον τι πάσχουσι προς τους πολυανθείς». (Σώζεται εν τοις εκδεδομένοις.)\n3. Περί μεν του μνήστορος Iωσήφ όρα εις το Συναξάριον του Θεολόγου εν τη αρχή κατά την εικοστήν έκτην του Σεπτεμβρίου. Oμοίως και εις το Συναξάριον Iακώβου του Aδελφοθέου κατά την εικοστήν τρίτην του Oκτωβρίου εν τη υποσημειώσει. Περί δε τουAδελφοθέου, όρα εις το αυτό Συναξάριόν του.


Πώς γίνεται η Αγγειοπλαστική καρωτίδας – Αναίμακτη πρόληψη εγκεφαλικού επεισοδίου!\nΠρόκειται για επέμβαση που γίνεται συνήθως με τοπική αναισθησία, με παρακέντηση της μηριαίας αρτηρίας ή με πολύ μικρή τομή στη βάση του τραχήλου. Η αθηρωματική πλάκα ανακατανέμεται στο αγγειακό τοίχωμα συνήθως με την χρησιμοποίηση ενός stent και μιας συσκευής εγκεφαλικής προστασίας. Η διάρκειά της είναι συνήθως μια ώρα και ο ασθενής, παίρνει εξιτήριο την επόμενη ημέρα και μπορεί να επιστρέψει στην καθημερινοτητά του.\n«Δυστυχώς σε μεγάλο αριθμό των ασθενών η πρώτη εκδήλωση μπορεί να είναι εγκεφαλικό επεισόδιο, μικρής ή μεγάλη βαρύτητας», τονίζει ο κος Νικολάου. Σε αρκετούς όμως ασθενείς η πρώτη εκδήλωση - σύμπτωμα μπορεί να είναι ένα παροδικό ισχαιμικό επεισόδιο, δηλαδή απώλεια της συνείδησης ή της όρασης από το ένα μάτι, διαταραχές της ομιλίας, μούδιασμα του ενός χεριού/ποδιού με διάρκεια από λίγα λεπτά έως και ώρες.\nΗ εξέταση με έγχρωμο υπερηχογράφημα (Triplex) είναι αξιόπιστη και παράλληλα απλή και οικονομική μέθοδος για την διάγνωση και στη συνέχεια την παρακολούθηση της νόσου όλων των ασθενών, ασυμπτωματικών και συμπτωματικών.\nΗ αγγειογραφία είτε κλασσική, ή μαγνητική ή με αξονικό τομογράφο, χρειάζεται ΜΟΝΟ για τον σχεδιασμό της επεμβατικής αντιμετώπισης όταν αυτή ενδείκνυται και ΟΧΙ για την διάγνωση και παρακολούθηση της νόσου.\nΕγκεφαλικό επεισόδιο, Χειρουργική καρωτίδας, Αγγειοπλαστική\nΜειωμένες οι εισαγωγές ασθενών με εγκεφαλικό επεισόδιο και με οξύ στεφανιαίο σύνδρομο και κατά το 2ο κύμα της πανδημίας στην Ελλάδα


Γενετική Μηχανική: Μύθοι και Πραγματικότητα - e-telescope online magazine\nΜύθος : Η Γενετική Μηχανική δεν είναι κάτι καινούργιο. Απλά επιταχύνει τις συμβατικές τεχνικές της βιοτεχνολογίας για τη βελτίωση των φυτών.\nΜύθος 2: Η Γενετική Μηχανική είναι μια ακριβής τεχνική.\nΜύθος 3: Τα μεταλλαγμένα τρόφιμα διαφέρουν από τα μη μεταλλαγμένα μόνο ως προς τα χαρακτηριστικά που έχουν τροποποιηθεί.\nΜύθος 4: Τα μεταλλαγμένα τρόφιμα έχουν υποστεί εξαντλητικούς ελέγχους και είναι απολύτως ασφαλή.\nΜύθος 5: Τα μεταλλαγμένα τρόφιμα έχουν βελτιωμένη θρεπτική αξία.\nΜύθος 6: Οι αγρότες θα ωφεληθούν από την εφαρμογή της γενετικής μηχανικής στη γεωργία.\nΜύθος 7: Τα μεταλλαγμένα φυτά θα μειώσουν τη χρήση φυτοφαρμάκων.\nΜύθος 8: Δεν υπάρχουν ενδείξεις ότι τα μεταλλαγμένα φυτά είναι επικίνδυνα για το περιβάλλον.\nΜύθος 9: Τα μεταλλαγμένα φυτά θα σώσουν τον κόσμο από την πείνα.\nΜύθος 10: Οι επιστήμονες λένε ότι τα μεταλλαγμένα προϊόντα είναι ασφαλή.\nΜύθος 11: Οι καταναλωτές αντιδρούν επειδή δεν είναι σωστά ενημερωμένοι.\nΜύθος 12: Η γενετική μηχανική είναι η μόνη λύση για τη γεωργία.\nΜύθος 13: Δεν μπορούμε να σταματήσουμε την πρόοδο.\nΜύθος 14: Υπάρχουν πιο σημαντικά θέματα για να ανησυχούμε.\nΓενετική\tΓενετικά τροποιημένα προϊόντα\nΣπόροι από τον τόπο σου κι ας είναι εξαφανισμένοι!


Αγαπητοί Γονείς, Παιδαγωγοί, Δημόσιοι φορείς, πόσοι από εμάς δεν έχουμε έρθει στην δυσάρεστη θέση να μην γνωρίζουμε πως να εντάξουμε το παιδί μας στο περιβάλλον του σχολείου με τρόπο που να ωφελεί το παιδί, την οικογένεια, το σχολείο, τη μάθηση; Έναν τρόπο που να σέβεται πρωτίστως το παιδί και το στάδιο ανάπτυξης που βρίσκεται και να το βοηθά να ενσωματωθεί ομαλά για πρώτη φορά μακρυά από την ασφάλεια του σπιτιού του, να το βοηθά να ανοιχτεί στη μάθηση με χαρά και όχι με φόβο και άγχος.\nΠλησιάζει ο καιρός που βρέφη κ νήπια θα πρέπει να εισαχθούν στην προσχολική ζωή. Αυτό σημαίνει περίοδος στρες τόσο για τα παιδιά, όσο κ τους γονείς.\nΜια προσαρμογή χωρίς στρες, κλάματα, ουρλιαχτά κ διαταραγμένη σχέση γονέα-παιδιού είναι δυνατή.\nΤο αίτημα αυτό έχει σαν στόχο να διεκδικήσει την προσαρμογή των βρεφών- νηπίων σύμφωνα με το μοντέλο Βερολίνου.Το μοντέλο Βερολίνου είναι ένα επιστημονικό μοντέλο προσαρμογής που επιτρέπει τον κύριο φροντιστή του βρέφους-νηπίου να είναι παρών στην τάξη για συγκεκριμένο χρονικό διάστημα προκειμένου να διευκολύνει την μετάβαση του παιδιού από το σπίτι στο προσχολικό περιβάλλον.\nΓνωρίζουμε ότι είναι σημαντικό για την μετέπειτα πορεία του παιδιού στο σχολείο, η πρώτη του επαφή με αυτό να μην είναι τραυματική. Το συνεχές κλάμα για μέρες, χωρίς ανταπόκριση, αποτελεσματική παρηγοριά κ ανακούφιση σηματοδοτεί εσωτερική ένταση, στρες, δηλ. μια τραυματική εμπειρία. Ό, τι συνδέεται με τραυματική εμπειρία είναι μάλλον δύσκολο να ξεπεραστεί, αν δεν υπάρχει σχολικό υποστηρικτικό περιβάλλον. Άρα το σχολείο συνδέεται με μια μάλλον δυσάρεστη εμπειρία κ αυτό μπορεί να αποτελέσει λόγο κακής επίδοσης, σχολικής φοβίας κλπ.\nΕίναι επίσης, πολύ σημαντική η σχέση παιδιού-παιδαγωγού. Η σχέση αυτή φαίνεται επίσης, να συνδέεται ερευνητικά με την μετέπειτα σχολική πορεία κ σχολική απόδοση (Birch, Ladd, 1997, Hamre, Pianta, 2003). Η σχέση αυτή χρειάζεται χρόνο κ χώρο για να οικοδομηθεί. Είναι πολύ βασικό για την ψυχική υγεία του παιδιού ο σεβασμός στον προσωπικό του ρυθμό που αφορά στην εξοικείωση με το χώρο, στην ομάδα συνομηλίκων κ στους υπόλοιπους ενήλικες στο χώρο, όπως διευθυντές, προσωπικό κλπ. Η ποιότητα της σχέσης αυτής συνδέεται θετικά κ με τις σχέσεις των παιδιών μεταξύ τους (Howes, Hamilton, Matheson, 2008)\nΜε το μοντέλο Βερολίνου:1) Ο παιδαγωγός διευκολύνεται στο έργο του καθώς ο σχολικός ρυθμός δεν διαταράσσεται. Όταν η προσαρμογή όλων των παιδιών γίνεται ομαλά, η ομάδα λειτουργεί κ επικοινωνεί καλύτερα. Έτσι ο παιδαγωγός οργανώνει τις δραστηριότητές του με μεγαλύτερη ευκολία κ μπορεί να προλάβει ή κ να «θεραπεύσει» καλύτερα τυχόν πισωγυρίσματα των παιδιών.\n2) Ο γονέας έχει ένα ήρεμο, χωρίς άγχος παιδί που επιστρέφει με όρεξη στο σπίτι για την συνέχεια της ημέρας τους. Έχει ένα παιδί που -σε συνεργασία κ με τον παιδαγωγό- μαθαίνει το περιβάλλον του σχολείου κ αυτορρυθμίζεται ως προς αυτό. Δηλ. ο γονέας επεμβαίνει σταδιακά ολοένα κ λιγότερο στην προετοιμασία του παιδιού για το σχολείο. Μια ομαλή προσαρμογή φέρνει την ετοιμότητα του παιδιού για το σχολικό περιβάλλον πιο κοντά χρονικά, δηλ. νωρίτερα το παιδί είναι ικανότερο για περισσότερα.\nΔιεκδικούμε ενιαίο σύστημα προσαρμογής για την προσχολική αγωγή σύμφωνα με το Μοντέλο του Βερολίνου που περιλαμβάνει 4 φάσεις. Την φάση της γνωριμίας, την φάση αποχωρισμού, την φάση σταθεροποίησης κ την τελική φάση. Στη φάση γνωριμίας η μητέρα του παιδιού (ή το πρόσωπο αναφοράς) είναι παρούσα.\nΧρειαζόμαστε όλοι παιδιά, γονείς, παιδαγωγοί ένα σύστημα προσαρμογής που θα υποστηρίζει τους ρόλους μας κ που δεν θα τους ανταγωνίζεται.\nΔημοσιεύτηκε: Απριλίου 14, 2016\nΥπουργείο Εργασίας- Δήμοι όλης της χώρας, Υπουργείο Παιδείας\nΑυτό το ψήφισμα δημοσιεύθηκε από τον/την Κατερίνα . και μπορεί να μην αντιπροσωπεύει τις απόψεις όλων των μελών του Avaaz.


γαλλικά – HighPass\nΑ1Α2Β1 σε ένα 8μηνο (DELF / κπγ)\nΒ1Β2 σε ένα 8μηνο (DELF / κπγ)\nB2 σε ένα 8μηνο (DELF / κπγ)\nC1 σε ένα 8μηνο (DΑLF / κπγ)\nC2 (DΑLF / κπγ)\nΠιστοποιεί το υψηλό επίπεδο γνώσης της γαλλικής γλώσσας χωρίς όμως να έχει τη φιλοδοξία να συγκριθεί με το επίπεδο του Γάλλου ομιλητή.\nΤο «ΚΠγ Γαλλικά» (Κρατικό Πιστοποιητικό Γλωσσομάθειας Γαλλικών) χορηγείται από το Υπουργείο Παιδείας ύστερα από την επιτυχή γραπτή και προφορική εξέταση του ενδιαφερόμενου υποψηφίου στα Γαλλικά. Το Κρατικό Πιστοποιητικό Γλωσσομάθειας Γαλλικών πιστοποιεί τη γνώση της γαλλικής γλώσσας σε έξι επίπεδα, όπως έχουν προσδιορισθεί με βάση το Κοινό Ευρωπαϊκό Πλαίσιο.\nΚΠγ-Γαλλικα Α1 Επίπεδο επιβίωσης\nΚΠγ-Γαλλικα Α2 Ανεξάρτητος χρήστης\nΚΠγ-Γαλλικα Β1 Μέτρια γνώση\nΚΠγ-Γαλλικα Β2 Καλή γνώση\nΚΠγ-Γαλλικα Γ1 Πολύ καλή γνώση\nΚΠγ-Γαλλικα Γ2 Άριστη γνώση\nΤα γαλλικά σαν γλώσσα τα μισούσα! Η κυρία Μαρία με έκανε να τα αγαπήσω και νομίζω αυτό τα λέει όλα! Είναι ένας απίστευτα θετικός άνθρωπος, με απίστευτο χιούμορ και ευγένεια! Είναι εξαιρετική στη δουλειά της, με γνώσεις και μεγάλη διάθεση και υπομονή να μας τις μεταδώσει! Όσο για την οικογένεια του high pass, η λέξη οικογένεια ειναι ιδανική για την περιγραφή του! Άνθρωποι άμεσοι, ευγενικοί, ευδιάθετοι, με όρεξη που από το πρώτο κιόλας λεπτό σε κάνουν να νιώθεις οικεία κάνοντας σε μέρος αυτής της οικογένειας! Συνεχίστε έτσι, είστε οι καλύτεροι\n- γαλλικά -\n- αγγλικά, γαλλικά-\nΕμπιστεύτηκα το High Pass για την εκμάθηση της γαλλικής γλώσσας και αποδείχθηκε σωστή η απόφαση μου . Η επιτυχία ήταν αποτέλεσμα της σωστής καθοδήγησης της καθηγήτριας μου και της οικογενειακής ατμόσφαιρας που επικρατεί στο High Pass . Γι'αυτό τον λόγο συνέχισα το ταξίδι μου στις γλώσσες και μαθαίνω Γερμανικά . Ευχαριστώ High Pass για τις γνώσεις, την αγάπη , την βοήθεια που μου προσφέρετε και την ασφάλεια που νιώθω στον δρόμο για την κατάκτηση των στόχων μου ! Once High Pass, always High Pass!\nΤο high pass είναι μια ομάδα ανθρώπων που με χαμόγελα, διάθεση και θετική ενέργεια σε οδηγούν στη γνώση και στην επιτυχία . Έκανα γαλλικά και απέκτησα το c2 επίπεδο σε 4 χρόνια έχοντας ως καθηγήτρια την Παπανικολάου Μαρία. Το πιο αξιοσημείωτο από όλη αυτήν την εμπειρία είναι ότι πάντα καρτερούσα να πάω στο μάθημα. Μοναδική σαν καθηγήτρια αλλά και σαν άνθρωπος, μας έκανε να αγαπήσουμε την γλώσσα και ως φυσικό επακόλουθο να πετύχουμε στις εξετάσεις. Πέρα από τις γνώσεις ,έχω κερδίσει υπέροχες αναμνήσεις και φίλους. Η ατμόσφαιρα και στο φροντιστήριο αλλά και στην τάξη είναι τόσο φιλική που σε κάνει να νιώθεις μέλος μιας μεγάλης οικογένειας. Οτιδήποτε αποτελεί προϋπόθεση για την επιτυχία βρίσκεται στο high pass και στους ανθρώπους που το αποτελούν.


Microsoft Lumia 435: Τιμή, χαρακτηριστικά και πού να αγοράσετε\n7 May 2021 9:04:01\nΤιμή και χαρακτηριστικά για Microsoft Lumia 435 Dual SIM\nΤεχνικό δελτίο του Microsoft Lumia 435\nΗ εύρεση της καλύτερης τιμής για το Microsoft Lumia 435 δεν είναι εύκολη δουλειά. Εδώ θα βρεις πού να αγοράσεις το Microsoft Lumia 435 στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\nΤιμές Microsoft Lumia 435\nMicrosoft Lumia 435 • 1GB · 8GB · Dual SIM\nΣχεδιασμός και Υλικά του Microsoft Lumia 435\nΠροβολή όλων των απόψεων για τη συσκευή Microsoft Lumia 435 Dual SIM\nΙσχύς και Υλικό του Microsoft Lumia 435\nΚάμερα του Microsoft Lumia 435\nΣυνδεσιμότητα του Microsoft Lumia 435\n0.580 W/Kg στο κεφάλι, 0.540 W/Kg στο σώμα\n1.050 W/Kg στο κεφάλι, 0.570 W/Kg στο σώμα\nΤι είναι το SAR του Microsoft Lumia 435 Dual SIM;\nΜπαταρία του Microsoft Lumia 435\nΛογισμικό του Microsoft Lumia 435\nΚριτικές χρηστών του Microsoft Lumia 435\nΣυχνές ερωτήσεις σχετικά με το Microsoft Lumia 435 Dual SIM.\nΠοια είναι τα χαρακτηριστικά του Microsoft Lumia 435 Dual SIM;\nΑυτά είναι τα κύρια χαρακτηριστικά και προδιαγραφές του Microsoft Lumia 435 Dual SIM:\nΠοια είναι η τιμή του Microsoft Lumia 435 Dual SIM;\nΔεν υπάρχουν διαθέσιμες τιμές για το Microsoft Lumia 435 Dual SIM στη χώρα Ελλάδα.\nΠόσο καλό είναι το Microsoft Lumia 435 Dual SIM;\nΤο Microsoft Lumia 435 Dual SIM έχει μια μέση βαθμολογία 5.9 με βάση τις αξιολογήσεις των χρηστών του Kimovil.\nΠόσο διαρκεί η μπαταρία του Microsoft Lumia 435 Dual SIM;\nΗ μπαταρία του Microsoft Lumia 435 Dual SIM έχει χωρητικότητα 1560 mAh και η εκτιμώμενη διάρκεια ζωής της μπαταρίας είναι μία ημέρα σύμφωνα με τους χρήστες του Kimovil.\nΣε ποια χρώματα είναι διαθέσιμο το Microsoft Lumia 435 Dual SIM;\nΤο Microsoft Lumia 435 Dual SIM είναι διαθέσιμο σε 4 χρώματα: black, white, green και orange.


«Άνοιξαν οι ουρανοί» σε Λεμεσό και Πάφο! Κλήσεις στην Πυροσβεστική για άντληση νερών (pics-video) | Cyprus Times\nDecember 6, 2021 Monday 19:37:20\n«Άνοιξαν οι ουρανοί» σε Λεμεσό και Πάφο! Κλήσεις στην Πυροσβεστική για άντληση νερών (pics-video)\nΈντονες βροχοπτώσεις σε διάφορες περιοχές της Κύπρου – Σε Λεμεσό και Πάφο τα πιο έντονα φαινόμενα για την ώρα – Δείτε Εικόνες\nΕπιβεβαιώθηκαν οι προβλέψεις… άνοιξαν οι κρουνοί του ουρανού σε Λεμεσό και Πάφο.\nΈντονη βροχόπτωση με ανέμους στη Λεμεσό λίγο πριν από τις 10 το πρωί, ενώ και στην Πάφο οι καιρικές συνθήκες έθεσαν σε κινητοποίηση την Πυροσβεστική Υπηρεσία για άντληση ομβρίων υδάτων από διάφορα σημεία.\nΗ Πυροσβεστική Υπηρεσία μετά από έντονη βροχόπτωση στην Επαρχία Πάφου δέχθηκε συνολικά 20 κλήσεις για βοήθεια. «Κατόπιν αξιολόγησης χρειάστηκε να βοηθήσουμε στις 10» αναφέρει σε ανακοίνωση του ο Ανδρέας Κεττής.\nΣύμφωνα με τον Εκπρόσωπο της Πυροσβεστικής «εργάζονται για την διεκπεραίωση των κλήσεων 3 συνεργεία από τον Πυροσβεστικό Σταθμό Πάφου. Οι κλήσεις αφορούσαν αντλήσεις ομβρίων υδάτων από πλημμυρισμένους υπόγειους , ημιυπόγειους και ισόγειος χώρους. Επιπρόσθετα ο Δήμος Πάφου κατόπιν συνεννόησης ανταποκρίθηκε σε ανοίγματα οχετών όμβριων υδάτων από πλημμυρισμένους δρόμους ως επίσης και υπονόμους».\nΣτη Λεμεσό λίγα λεπτά έντονης βροχής ήταν αρκετά για να αισθανθούν οι πολίτες χειμώνα!\nΆκρως χειμωνιάτικο και σήμερα το σκηνικό… Κίτρινη προειδοποίηση για ισχυρές καταιγίδες (video)\nΣτη Λευκωσία αν και επίσης συννεφιασμένο το σκηνικό, δεν υπήρξαν για την ώρα αναφορές για βροχοπτώσεις και έντονα φαινόμενα.


Ακουσε Και Παιξε - Μουσικη (BKS.0645158)\nΑρχική > Βιβλία > Μουσική > ΑΚΟΥΣΕ ΚΑΙ ΠΑΙΞΕ\nΑΚΟΥΣΕ ΚΑΙ ΠΑΙΞΕ\nΓΚΡΙΝ ΛΟΥΣΙ στην κατηγορία ΜΟΥΣΙΚΗ\nΣυγγραφέας: ΓΚΡΙΝ ΛΟΥΣΙ\nΤο βιβλίο «Ακουσε και Παίξε!» απευθύνεται σε κάθε εκπαιδευτικό μουσικής που ενδιαφέρεται να αναπτύξει την ακουστική αντίληψη των μαθητών του, τον κόσμο της άτυπης μάθησης, του αυτοσχεδιασμού και της επαφής με τοπικές μουσικές παραδόσεις, ακόμα και αν δεν είναι εξοικειωμένος με όλα αυτά. Σταδιακά, εδώ και δεκαετίες, ή ακόμα και εκατοντάδες χρόνια, έχει αναπτυχθεί ένα δίπολο μεταξύ του πεδίου της μουσικής σημειογραφίας και αυτού των ακουστικών/προφορικών παραδόσεων στη μετάδοση της μουσικής. Αυτό το δίπολο είναι κάθε άλλο παρά απαραίτητο στη μουσική μάθηση. Οι μουσικοί που έχουν τη δυνατότητα να λειτουργούν αποτελεσματικά και στα δύο αυτά πεδία θεωρούνται τυχεροί και, δικαιολογημένα, ικανότεροι. Αυτό το βιβλίο επιδιώκει να ανοίξει την πόρτα σε αυτούς τους άλλους κόσμους για κάθε εκπαιδευτικό που θα ήθελε να τους γνωρίσει.\nΟι προτεινόμενες μέθοδοι έχουν δοκιμαστεί και ελεχθεί με συστηματικό τρόπο, και για περισσότερο από μία δεκαετία, μέσα από ερευνητικά projects. Ωστόσο, είναι σημαντικό να τονιστεί ότι το βιβλίο δεν υιοθετεί έναν ακαδημαϊκό τρόπο γραφής, είναι γραμμένο με απλό τρόπο και παραπέμπει άμεσα σε εφαρμογές σε πραγματικές συνθήκες διδασκαλίας-μάθησης, ώστε να στηρίξει τους εκπαιδευτικούς στο έργο τους. Τα κείμενα από τα ίδια τα άτομα που συμμετείχαν στα ερευνητικά projects δίνουν μεγαλύτερη ζωντάνια στο βιβλίο. Στα κείμενα αυτά αποτυπώνονται οι εμπειρίες των εκπαιδευτικών και των μαθητών και ειδικότερα οι τρόποι που βίωσαν τις προτεινόμενες μεθοδολογικές πρακτικές.\nΑΚΟΥΣΕ ΚΑΙ ΠΑΙΞΕ (BKS.0645158)\nΑΚΟΥΣΕ ΚΑΙ ΠΑΙΞΕ BKS.0645158 ΓΚΡΙΝ ΛΟΥΣΙ ΓΚΡΙΝ ΛΟΥΣΙ ΜΟΥΣΙΚΗ ΑΚΟΥΣΕ ΚΑΙ ΠΑΙΞΕ


Πηγή Σωστής Διατροφής και Υγείας: Ξηροί καρποί\nΒιολογικά Προϊόντα με Αμύγδαλα\nΘα θυμάστε φαντάζομαι την ανάρτηση σχετικά με την αντικαρκινική δράση των κουκουτσιών από βερίκοκα... Η πιο δυνατή αντικαρκινική ουσία της γης!!!\nΛάβαμε και το παρακάτω μήνυμα που αναλύει ακόμη περισσότερο το θέμα αυτό και εξηγεί τις δυνατότητες της βιταμίνης Β17 ή αλλιώς αμυγδαλίνης.\nΠΟΣΟΤΗΤΑ ΑΜΥΓΔΑΛΩΝ ΠΟΥ ΠΡΟΤΕΙΝΕΤΕ ΑΝΑ ΗΜΕΡΑ\nΑΜΥΓΔΑΛΑ ΚΑΙ ΗΜΕΡΗΣΙΑ ΛΗΨΗ ΒΙΤΑΜΙΝΩΝ\nΚαλό είναι η κατανάλωση τους να γίνεται με μέτρο και όλοι να συμβουλεύονται το γιατρό τους για να ενημερώνονται υπεύθυνα για την ημερήσια ποσότητα που πρέπει να λαμβάνουν».\nΗ πρόσληψη τροφής σε απάντηση των διαφόρων ψυχολογικών καταστάσεων που αναφέρονται παραπάνω ονομάζεται «συναισθηματικό φαγητό» και αποτελεί την κυριότερη διαταραχή διατροφικής συμπεριφοράς στις ανεπτυγμένες χώρες. Η καθαρή σκέψη και η λογική είναι τα βασικότερα όπλα στην καταπολέμηση του «συναισθηματικού φαγητού». Υπάρχει σίγουρα τρόπος καθένας να ξεφύγει από αυτό το ψυχολογικό μαρτύριο και αυτά που ακολουθούν μπορούν να σας βοηθήσουν σε αυτήν την κατεύθυνση.\nΚαταρχήν, μάθετε να αναγνωρίζετε και να μπορείτε να αξιολογήσετε την πείνα σας. Πριν ξεκινήσετε να τρώτε αψυχολόγητα, σκεφτείτε πως θα ήταν αν βαθμολογούσατε το αίσθημα πείνας που νιώθετε χρησιμοποιώντας τους αριθμούς από 1 έως 5. Ο αριθμός 1 αντιστοιχεί στo ασθενέστερο αίσθημα πείνας, ενώ το 5 στο ισχυρότερο. Επειδή πολύ συχνά τρώμε χωρίς πραγματικά να πεινάμε η βαθμολόγιση αυτή θα σας βοηθούσε να αποφεύγετε την υπερκατανάλωση φαγητού όταν δεν υπάρχει οργανική ανάγκη.\nΣχεδιάστε το καθημερινό σας πρόγραμμα, ακόμα κι αν βρίσκεστε σε άδεια ή διακοπές.\nΕπαρκής ύπνος Έχει φανεί από επιστημονικές μελέτες ότι στα άτομα που τείνουν να μην κοιμούνται επαρκώς, τα φαινόμενα συναισθηματικής υπερφαγίας πολλαπλασιάζονται. Αυτό συμβαίνει καθώς η αποχή από τον ύπνο μειώνει τα επίπεδα της λεπτίνης στον ανθρώπινο οργανισμό, μιας ορμόνης που ρυθμίζει την όρεξη και συμμετέχει στο μηχανισμό του κορεσμού μετά από γεύματα. Εξάλλου, ο υγιής ύπνος παρέχει πνευματική διαύγεια και καλύτερο έλεγχο των συναισθημάτων του ανθρώπου. Βασική αρχή μιας ισορροπημένης διατροφής είναι η αποδέσμευση των συναισθηματικών μεταπτώσεων από την κατανάλωση φαγητού, που οφείλει να είναι στόχος όλων μας. Οι παραπάνω στρατηγικές μπορούν να βρουν εφαρμογή στην καθημερινή μας ζωή και να μας βοηθήσουν στην επίτευξη αυτού του δύσκολου στόχου.\nΤροφές μειώνουν το αίσθημα της κούρασης\nΚύρια σύσταση που θα μπορούσε να δώσει κανείς είναι να αποφεύγετε ιδιαίτερα στρεσογόνες καταστάσεις. Προσπαθείτε να βρίσκετε πάντα λίγο χρόνο για τον εαυτό σας και να ξεχνάτε την πίεση της δουλειάς. Παράλληλα η εφαρμογή αυστηρών και στερητικών διαιτών επιτείνουν το στρες και συμβάλλουν τόσο στην ψυχική όσο και στη σωματική εξάντληση. Ας δούμε μερικά μικρά διατροφικά μυστικά: Ξηροί καρποί Είναι πολύ καλές πηγές μαγνησίου και του συνενζύμου Q10. Έρευνα που έγινε σε 200 ασθενείς με υποτονικότητα και μελαγχολία, βρέθηκε στο 75% αυτών πολύ χαμηλά επίπεδα μαγνησίου στα λευκοκύταρα τους. Όταν αύξησαν το μαγνήσιο στο διαιτολόγιο τους, παρατηρήθηκε μείωση των συμπτωμάτων. Παράλληλα, το συνένζυμο Q10 (ή αλλιώς ουβοκινόνη) έχει συσχετισθεί από πολλές μελέτες με τόνωση και αύξηση της διάθεσης καθώς παίζει σημαντικό ρόλο στη διαδικασία της παραγωγής ενέργειας από το κύτταρο.\nΜέλι Μας δίνει άμεσα ενέργεια και διάφορα αντιοξειδωτικά συστατικά, που αποτελούν το 'άμεσο φάρμακο' για την κόπωση. Μάλιστα, σε πρόσφατη μελέτη από το Τμήμα Φαρμακευτικής του Πανεπιστημίου Αθηνών, φάνηκε ότι το Ελληνικό μέλι υπερτερεί του εισαγόμενου, καθώς λόγω της ιδιαιτερότητας του εδάφους οι μέλισσες παράγουν μεν λιγότερο μέλι αλλά είναι περισσότερο συμπυκνωμένο και συνεπώς πλουσιότερο σε αντιοξειδωτιά συστατικά από το μέλι άλλων χωρών. Αποφύγετε λοιπόν το απογευματινό κρουασάν ή άλλο γλυκό και προτιμήστε ένα γιαούρτι με χαμηλά λιπαρά, λίγους ξηρούς καρπούς (κατά προτίμηση αμύγδαλα ή καρύδια) και λίγο μέλι.\nΝα θυμάστε ότι το στρες αυξάνει τις απαιτήσεις σε αντιοξειδωτικά συστατικά, τόσο βιταμίνες όσο και μη θρεπτικά συστατικά. Αντιοξειδωτικές βιταμίνες, κυρίως C (φράουλες, ακτινίδιο, ρόκα, μπρόκολο, πατάτες) και Ε(σπαράγγια, σπανάκι, μαρούλι). Παράλληλα, ιδιαίτερη αντιοξειδωτική σημασία έχουν και τα μη θρεπτικά συστατικά, δηλαδή συστατικά που βρίσκονται στις τροφές και τους προσδίδουν τις κύριες οργανοληπτικές τους ιδιότητες και δεν έχουν θρεπτική αξία (όπως οι βιταμίνες) και είναι η κουερσιτίνη (μήλο), ισοφλαβόνες (σόγια), νασουνίνη (μελιτζάνα) κα. Τουλάχιστον 5 μερίδες φρούτων και λαχανικών θα πρέπει να καταναλώνουμε ημερησίως, σύμφωνα με τις συστάσεις επίσημων διεθνών φορέων Διατροφής.\nΨάρια Πρόσφατες μελέτες έχουν δείξει ότι τα ω-3 λιπαρά οξέα που περιέχονται σε αυτά (και πιο συγκεκριμένα το DHA και το EPA) συμβάλλουν και στην καλή υγεία του εγκεφάλου και στη μείωση του ρυθμού απώλειας της απομνημονευτικής μας ικανότητας. Παράλληλα περιέχουν αμινοξέα που επηρεάζουν τα επίπεδα της σεροτονίνης στον εγκέφαλο, αυξάνοντας τη διάθεση και τονώνοντας τον οργανισμό. Μην ξεχνάτε λοιπόν, τουλάχιστον 2 φορές την εβδομάδα να συμπεριλαμβάνετε στο διαιτολόγιο σας ψάρια όπως τσιπούρα, φαγκρί, σαρδέλλα κ.α. Γράφει η Αποστολοπούλου Αλεξάνδρα, Διαιτολόγος - Διατροφολόγος


Κανονικά τα δρομολόγια του ΚΤΕΛ | Grevenamedia.gr - 24 ώρες Τοπικές ειδήσεις Δυτ Μακεδονίας\n21 λεπτά Το 2025 η πλήρης ανάκαμψη του ευρωπαϊκού τουρισμού\n35 λεπτά Συγχαρητήριο μήνυμα από την Διευθύντρια της Δ.Δ.Ε. Γρεβενών Θεοδοσίου Μαριάννα\nΚανονικά τα δρομολόγια του ΚΤΕΛ\n29 Νοέ, 2012 Ελλάδα 0\nΚανονικά θα γίνουν τα δρομολόγια του ΚΤΕΛ μετά από “απειλή” των δήμων ότι θα προσφύγουν στην δικαιοσύνη.\nΣύμφωνα με τον πρόεδρο των ΚΤΕΛ Θεσσαλονίκης τα δρομολόγια των ΚΤΕΛ στους δήμους Λαγκαδά και Βόλβης θα πραγματοποιήθούν κανονικά από αύριο, μετά από απειλή των δήμων ότι θα προσφύγουν στη δικαιοσύνη και θα κάνουν μηνύσεις κατά των ΚΤΕΛ. Πιο συγκεκριμένα, το πρόβλημα λύθηκε επειδή μπόρεσαν να πάρουν πετρέλαιο από κάποιες εταιρείες με πίστωση.\nΠροηγούμενο Ληστεία στο υποκατάστημα της Αγροτικής Τράπεζας στο Φιλώτα Φλώρινας – Αναζητούνται οι δράστες – Αφαίρεσαν το ποσό των 110.000 ευρώ\nΕπόμενο 48ωρη απεργία σε όλες τις εφορίες της χώρας – Κλειστές και σε όλη τη Δυτική Μακεδονία


Και οι καταγγελίες συνεχίζονται - Καταγγέλθηκαν 26 πολίτες και 9 υπεύθυνοι υποστατικών\n12 Σεπτεμβρίου 2021 - 11:03\nΤελευταία Ενημέρωση: 12 Σεπτεμβρίου 2021 - 11:07\nΗ Αστυνομία, το τελευταίο 24ωρο (από τις 06.00 του Σαββάτου μέχρι τις 06.00 σήμερα Κυριακή) μετά από 3.256 ελέγχους που διενήργησε παγκύπρια, προέβη σε 26 καταγγελίες πολιτών και 9 καταγγελίες υπευθύνων υποστατικών για μη τήρηση των μέτρων και εφαρμογή των διαταγμάτων του Περί Λοιμοκαθάρσεως Νόμου.\nΌπως δήλωσε στο ΚΥΠΕ εκπρόσωπος του Κλάδου Επικοινωνίας Αρχηγείου Αστυνομίας, οι περισσότερες καταγγελίες πολιτών αφορούσαν σε διακινήσεις χωρίς τη χρήση προστατευτικής μάσκας σε δημόσιους χώρους και υποστατικά.\nΌσον αφορά τους ελέγχους κατά επαρχία, στη Λευκωσία, πραγματοποιήθηκαν 865 έλεγχοι, από τους οποίους προέκυψαν 4 καταγγελίες πολιτών.\nΣτη Λεμεσό πραγματοποιήθηκαν 455 έλεγχοι, από τους οποίους προέκυψαν 15 καταγγελίες πολιτών και 1 υποστατικού.\nΣτη Λάρνακα πραγματοποιήθηκαν 753 έλεγχοι, από τους οποίους προέκυψαν καταγγελίες 2 πολιτών και 1 υποστατικού.\nΣτην Πάφο πραγματοποιήθηκαν 183 έλεγχοι, από τους οποίους προέκυψαν 1 καταγγελία πολίτη και 7 υποστατικών.\nΣτην Αμμόχωστο πραγματοποιήθηκαν 680 έλεγχοι, από τους οποίους προέκυψαν καταγγελίες 4 πολιτών, στην περιοχή Μόρφου πραγματοποιήθηκαν 191 έλεγχοι χωρίς να προκύψει καμία καταγγελία.\nΗ Τροχαία διενήργησε παγκύπρια 129 ελέγχους, από τους οποίους δεν προέκυψαν καταγγελίες.\nΕπιπλέον η Λιμενική & Ναυτική Αστυνομία διενήργησε 113 ελέγχους χωρίς να προκύψει οποιαδήποτε καταγγελία.


michalakis: Ανάπτυξη: Λόγια κενού νοήματος;\nΤάδε έφη ΑΝΤΩΝΗΣ ΜΙΧΑΛΑΚΗΣ στις 6:44 μ.μ.\nΣτο μετρό κοστολογείς τη θέση εργασίας, αλλά δεν καταγράφεις το κέρδος από τη βελτίωση της ποιότητας ζωής (ταχύτητα, μειωμένοι ρύποι κλπ) κι άλλα θετικά που θα κόστιζαν σε περίθαλψη, εμπορική κίνηση κ.ά.τ.\nΣχετικά με τις τράπεζες συμφωνούμε απολύτως. Χωρίς μία θεσμική/συμβατική υπχορέωση να μεταφερθεί η ρευστότητα ως επιχειρηματικά δάνεια στην αγορά, δεν πρόκειται να γίνει τίποτα. Το θέμα είναι ακριβώς αυτό που ονομάζουμε αγορά είναι ουσιαστικά η μεσοαστική επιχειρηματικότητα, στην οποία στοχεύει το σύστημα το ίδιο. Καμία πολιτική δύναμη δε φαίνεται διατεθειμένη να στηρίξει τη μεσοαστική οικονομική δραστηριότητα και αναλόγως κι οι τράπεζες.


Γιατί το Next Top Model της Αμερικής κάνει την Heidi Klum να μοιάζει παλιά | Amibio-Project.eu\nΕνδιαφέρουσες γυναίκες αντί για αποβουτυρωμένο κορίτσι - ΤΟ θέλουμε να δούμε! Έτσι, Tyra Banks αναμιγνύεται με την εμφάνιση τους το μοντέλο κόσμο!\nΜόλις τελείωσε το ένατη σεζόν του «Γερμανίας Next Top Model». Νικητής του τρέχοντος έτους - τι έκπληξη - το 17-year-old Stefanie Giesing: leggy, λεπτή, κούκλα. Ακριβώς όπως και όλους τους συμμετέχοντες του talent show στο οποίο Heidi Klum εννέα χρόνια τώρα ψάχνει για νέους μοντέλα. Αυτό που έχει σημασία εδώ είναι μόνο η εμφάνιση. Ποιος είναι πολύ μικρό, πάρα πολύ λίπος ή πάρα πολύ λεπτός, έχει μεγάλη γοφούς ή μια κακή του δέρματος, η οποία προβλήθηκε από ανελέητα.\nΤο αποτέλεσμα: Κάθε χρόνο είναι η Heidi Klum μια στρατιά από gangly κορίτσι - όλοι λίγο ως εικόνα, αλλά δεν είναι πολύ πιο συναρπαστικό από ό, τι ένα πακέτο ψωμί του τοστ.\nΠερισσότερα ποικιλομορφία στη βιομηχανία μοντελοποίησης\nΑλλά μια ματιά στην Αμερική δείχνει: Υπάρχει ένας άλλος τρόπος! Στις ΗΠΑ εκδοχή της παράστασης, «της Αμερικής Next Top Model» superwoman Tyra Banks αναλαμβάνει το ρόλο του μοντέλου μαμά και αναζητούν αντί για την άψογη Μπάρμπι αποστακτήρα προτιμούν για τους ανθρώπους με χαρακτήρα και ένα twist! Μέγεθος Zero δεν είναι απαραίτητη. Και οι δύο τράπεζες και πολλοί από τους συμμετέχοντες έχουν λίγο περισσότερο στα πλευρά, όπως θα περίμενε κανείς από την επιχειρηματική μοντελοποίηση.\nΠαράδειγμα; Whitney Thompson, νικητής της σεζόν 10! Η ξανθιά ήταν σε θέση να πείσει την κριτική επιτροπή με μεγάλη χάρισμα τους και από τότε έχει γίνει ένα πρότυπο συν-μεγέθους πάχους στην επιχείρηση! Πεινασμένοι κάτω στο μέγεθος φόρεμα 36 θα ήταν γι 'αυτούς έξω από το ερώτημα - γιατί; Whitney είναι υπέροχο, ακριβώς όπως είναι. Αυτό έχει δει επίσης Tyra από την αρχή.\nΑκόμη και ασυνήθιστο συμμετέχοντες παίρνουν στο «Αμερικής Next Top Model» πάντα μια πιθανότητα. Για παράδειγμα, η τρανσέξουαλ Isis βασιλιά. Η 28-year-old γεννήθηκε ένα αγόρι, αλλά πάντα ένιωθα σαν μια γυναίκα. Το 2008 συμμετείχε ως γυναίκα στο τμήμα χύτευσης παράσταση και να αναπτυχθεί σύντομα έγινε η απόλυτη αγάπη του κοινού. Είτε άνδρας ή γυναίκα - δεν έχει σημασία! Επειδή Isis έχει ένα πράγμα: τα μέρη των χάρισμα!\nΕίμαστε όλοι «flawsome»\nΧαρακτήρα, το χάρισμα και την προσωπικότητα - αυτά είναι τα πράγματα που έχουν σημασία Tyra Banks σε υποψηφίους τους. Κανείς δεν πρέπει να δούμε «τέλεια» για μεγάλα για να βγει ως μοντέλο. Ως εκ τούτου τράπεζες έχει επίσης δημιουργήσει το δικό της δημιουργίας της λέξη που συνοψίζει απόλυτα τη στάση τους απέναντι στην «ομορφιά»: «FLAWSOME»\nΕίναι ένα παιχνίδι με τις λέξεις που προέρχεται από τις λέξεις «ελάττωμα» (κηλίδα) και «φοβερό» (μεγάλη) και είναι αυτονόητο: Είμαστε μεγάλη, ακριβώς λόγω των ελαττωμάτων μας! Επειδή είναι αυτοί που μας κάνουν μοναδικό και ξεχωριστό!\nFlawsome ισχύει και για έναν υποψήφιο της τρέχουσας σεζόν απλά τέλειο για Chantelle Μπράουν Νέοι! Η 19-year-old που πάσχει από μια σπάνια ασθένεια του δέρματος λεύκη (Ιχθυοφθειρίαση), μια διαταραχή ακραία δέρματος. Ως εκ τούτου σκούρο δέρμα της καλύπτεται με λευκές κηλίδες. Αντί να κρύψει και να ντρέπεται για την εμφάνισή τους, για να Chantelle συνδέεται με τον χύτευσης παράσταση και Tyra Banks αναγνωρίσει αμέσως: Αυτό το κορίτσι είναι ισχυρή, γενναία και όμορφη! Είτε θα στεφθεί στο τέλος να Next Top Model της Αμερικής; Εκφράζουμε σίγουρα πέρασε!\nΜια νέα εποχή στη βιομηχανία της μόδας\nΜπορεί ακόμη να λάβει μια άλλη ναι στην επιχειρηματική μοντελοποίηση, τέλος, ένα παράδειγμα της Tyra Banks και η μεγάλη τους υποψηφίους της. Επειδή αντί για ένα συνονθύλευμα από λιπόσαρκο φορέων και κούκλα αντιμετωπίζει θέλουμε στη μοντελοποίηση κόσμο λίγο περισσότερη ποικιλία! Εκπληκτικό γυναίκες (και άνδρες) έρχονται σε όλα τα μεγέθη, σχήματα και χρώματα! Και είναι όλα flawsome!\nΠερισσότερες πληροφορίες σχετικά με τη λεύκη δερματική ασθένεια εκεί onmeda.de


Χρηματιστήριο Αξιών Αθηνών: Ευρωζώνη «ό,τι να ’ναι»\nΣτις 16 Μαρτίου, ελήφθη μία απόφαση για την Κύπρο, την οποία όλοι οι εμπλεκόμενοι (Eurogroup, ΔΝΤ, Κομισιόν, ΕΚΤ) υπερασπίστηκαν με πάθος από το βήμα της συνέντευξης Τύπου που ακολούθησε εκείνη τη μαραθώνια συνεδρίαση στις Βρυξέλλες. Την επομένη κιόλας, λόγω της θύελλας αντιδράσεων, οι ίδιοι που έλαβαν ομοφώνως την απόφαση ξεκίνησαν συστηματικές διαρροές στον Τύπο, προσπαθώντας να διαχωρίσουν τη θέση τους. Ολοσέλιδα ρεπορτάζ στην Washington Post με διαρροές από το Ταμείο ότι «εμείς ποτέ δεν συμφωνούσαμε με κάτι τέτοιο», δισέλιδα ρεπορτάζ στον ευρωπαϊκό Τύπο, με ανάλογες διαρροές από την Κομισιόν ότι «εμείς είχαμε άλλη άποψη». Οι ίδιοι άνθρωποι που ορκίζονταν, μπροστά μας, το πρωί του Σαββάτου ότι η λύση τους θα δουλέψει, πριν αλέκτορα φωνήσαι την αποκήρυσσαν. Ελπίζω πως δεν θα είμαι παράλογος αν υποστηρίξω ότι αυτά δεν είναι σοβαρά πράγματα.\nΕν πάση περιπτώσει, μετά το χάος που ακολούθησε, οι υπουργοί οικονομικών της Ευρωζώνης έλαβαν μία τελείως διαφορετική απόφαση. Δικαιολόγησαν την αυτοαναίρεσή τους, λέγοντας ότι δεν μπορεί οι φορολογούμενοι να επωμίζονται το βάρος για τη διάσωση τραπεζών που έκαναν άστοχες επενδύσεις. Το πρόβλημα βεβαίως με αυτό το επιχείρημα είναι ότι μέχρι σήμερα ξεπληρώνονταν, με χρήματα του Ευρωπαίου φορολογούμενου, όλες οι οφειλές των χρεοκοπημένων τραπεζών ακόμη και στον τελευταίο προμηθευτή αναψυκτικών τους. Και ξαφνικά αποφασίστηκε να γίνει ακριβώς το αντίθετο, λες και δεν υπήρχαν ενδιάμεσες λύσεις. Πέρα από τις δραματικές επιπτώσεις που θα έχει αυτή η απόφαση στην κυπριακή οικονομία, καθώς εξανεμίστηκαν τα ταμειακά διαθέσιμα απόλυτα νόμιμων εγχώριων εταιρειών και τέθηκαν περιορισμοί στη διακίνηση κεφαλαίων, εγείρει και εύλογες υποψίες πως η Ευρώπη ζυγίζει τις κινήσεις της με δύο μέτρα και δύο σταθμά.\nΣαν να μην έφταναν όλα τα παραπάνω, την επόμενη μέρα αφού είχε «γίνει το κακό» στην Κύπρο, ο πρόεδρος του Eurogroup αποφάσισε ότι ήταν η κατάλληλη συγκυρία να βάλει στο κάδρο της ανασφάλειας και τη Μάλτα και το Λουξεμβούργο. Στη συνέχεια εξέδωσε διορθωτική δήλωση, που δεν έπεισε κανέναν, και έκτοτε οι ομόλογοί του τρέχουν από κανάλι σε εφημερίδα για να μαζέψουν τα ασυμμάζευτα. Στο μεταξύ, εδραιώνεται η εντύπωση ότι η συμπεριφορά της Ευρώπης είναι τελείως αλλοπρόσαλλη και κάθε φορά που υπάρχει πρόβλημα, δεν θα ξέρουμε από πού θα μας έρθει. Το αποτέλεσμα είναι ότι η εκροή κεφαλαίων και η απο-επένδυση από τον Νότο συνεχίζεται, η κοινή αγορά διασπάται και το κόστος δανεισμού του ιδιωτικού τομέα στις δοκιμαζόμενες χώρες συνθλίβει τις επιχειρήσεις.\nΤι θα μπορούσε να είχε αποφασιστεί; Υπό τους γνωστούς αυστηρούς όρους του Μνημονίου, ο Ευρωπαϊκός Μηχανισμός Σταθερότητας θα μπορούσε να έχει αναλάβει τη διαχείριση των κυπριακών τραπεζών, να τις εξυγιάνει και να τις συρρικνώσει σταδιακά, αντί μέσα σε τρεις ημέρες. Εφόσον το ήθελε, θα μπορούσε επίσης να διώξει τους Ρώσους ολιγάρχες, αντί να τους κάνει μεγαλομετόχους των τραπεζών όπως έγινε τώρα, σε αντιστάθμισμα για τις απώλειες των καταθέσεών τους. Η σχετική πολιτική απόφαση έχει ληφθεί τον περασμένο Ιούνιο αλλά, αντί να εφαρμοστεί, ενταφιάζεται. Ισως τότε να «έβγαινε» και το κυπριακό Μνημόνιο, το οποίο τώρα έχει πέσει έξω πριν καν υπογραφεί, λόγω της διψήφιας ύφεσης που θα προκαλέσει στο νησί το «κούρεμα» των καταθέσεων. Εξάλλου, η όψιμη και επιλεκτική επίκληση «ηθικών διλημμάτων» δεν αναιρεί το γεγονός ότι η συστημική σταθερότητα και η ενότητα της Ευρωζώνης αποτελούν δημόσια αγαθά.\nο Βαρουφάκης γράφει τέτοια εδώ και ..αιώνες\nθα το κάνουν, θα βγάλουν και ευρωομόλογο\nόταν ξεδοντιάσουν τους πάντες\nPosted by geokalp at 21:38\nLabels: αναδημοσιεύσεις, αναλυτές, αξιολόγηση, Δ-Σ, ΚΥΠΡ


Σαντορίνη – Γλυφάδα: “Μπρα ντε φερ” για την μεγαλύτερη Ελληνική σημαία! - Santorinisport.gr\nΣαντορίνη – Γλυφάδα: “Μπρα ντε φερ” για την μεγαλύτερη Ελληνική σημαία!\nΔεν γνωρίζουμε αν τα παρακάτω γεγονότα έχουν προκύψει ως αποτέλεσμα μιας άτυπης κόντρας, όμως η κατάσταση έχει ως εξής. Από τη μία, ο Δήμος Γλυφάδας πήγε και τοποθέτησε μια γιγάντια (με το συμπάθιο) ελληνική σημαία 4.000 τετραγωνικών μέτρων ψηλά πάνω στο βουνό, έτσι ώστε ακόμη και ο Dr. Manhattan στον πλανήτη Άρη να ξέρει ότι γιορτάζουμε 200 χρόνια Ελληνικής Επανάστασης.\nΥπάρχει και concept να φωτίζεται πάνω στο βουνό, κάτι σαν το σήμα του Μπάτμαν αλλά στο πιο εθνικοαπελευθερωτικό:\nΌπως είπε ο δήμαρχος Γλυφάδας, Γ. Παπανικολάου:\n«Στη Γλυφάδα μας, σήμερα, τιμώντας τα 200 χρόνια από την Εθνική Παλιγγενεσία, βάλαμε τη σημαία μας στο πιο ψηλό σημείο του Υμηττού.\nΕκεί θα μείνει για όσο το δυνατόν μεγαλύτερο διάστημα, τιμώντας τους άνδρες και τις γυναίκες που έδωσαν και κέρδισαν τον αγώνα για τη λευτεριά.»\nΗ φαραωνική απάντηση σε αυτό το φαραωνικό πρότζεκτ έρχεται από την κοσμική Σαντορίνη. Μετά από πρωτοβουλία πολιτών του νησιού, δημιουργήθηκε μία επίσης τεράστια σημαία 1500 τετραγωνικών μέτρων, η οποία θα κυματίσει την Πέμπτη 25η Μαρτίου 2021. Όπως πιθανώς παρατηρήσατε, το εμβαδόν της είναι αρκετά μικρότερο από της αντίστοιχης στη Γλυφάδα, όμως υπάρχει μια κρίσιμη διαφορά.\nΗ διαφορά είναι ότι σε αντίθεση με τη σημαία της Γλυφάδας, η αντίστοιχη της Σαντορίνης προορίζεται να κυματίσει. Πιο συγκεκριμένα, θα τη σηκώσει σε ύψος 50 μέτρων ένας ειδικός γερανός. Για να γίνει μάλιστα ακόμα πιο γκρανγκινιολική η φάση, εκείνη ακριβώς τη στιγμή θα περάσουν από πάνω μαχητικά αεροσκάφη.\nΑυτή είναι η περίφημη σημαία:\nΠεριμένουμε τα Γιάννενα να πάρουν τη σκυτάλη και να απλώσουν μια τεράστια σημαία πάνω στη λίμνη, ή και κάτω από τη λίμνη, γιατί όχι.


Έρωτας για την σπάνια Alfa Romeo του 1987 - RatPack.gr\nAUTO/MOTO | 27/07/2017\nΜια «75» φτιαγμένη για μεγάλα γκάζια.\nΝομίζω ότι με το που βλέπουμε την εικόνας πολλοί από εμάς μπορεί να κάνουμε μια βουτιά σε χιλιάδες αναμνήσεις, μιας και οι Alfa Romeo υπήρξαν από τα πρώτα αμάξια που χαζεύαμε με ανοικτό το στόμα. Και φυσικά επειδή οι Spider δεν περίσσευαν στις γειτονιές μας, οι Ιταλίδες που φλερτάραμε με τα μάτια πίσω στα 90s ήταν δύο: η 33 και η 75.\nΜάλιστα κάποιοι τυχεροί, οι μπαμπάδες τους δηλαδή, τις είχαν στο γκαράζ τους. Και απολάμβαναν ταξίδια και διαδρομές σε αυτά τα μικρά θαυματάκια μαζικής παραγωγής που κατασκεύαζε η ιταλική αυτοκινητοβιομηχανία.\nΟι 75 που θυμόμαστε όμως είναι η απλή εκδοχή τους. Ενώ εδώ εμείς έχουμε να σου δείξουμε μια Alfa Romeo 75 Turbo Evoluzione με κινητήρα 1800 κ.ε. που βγάζει 170 άλογα. Μιλάμε για ένα μοντέλο που δεν πολυκυκλοφόρησε και ήταν φτιαγμένο για μεγάλα γκάζια.\nΟ σκοπός της, πίσω στα νιάτα της το 1987, ήταν να κυριαρχήσει στους αυτοκινητιστικούς αγώνες και να συναγωνιστεί άλλους θρύλους όπως το Ford Sierra. Στα μάτια μας, εκτός από αναμνήσεις και νοσταλγία, είναι κι η απόδειξη πως μπορούν και τα οικογενειακά σεντάν να είναι θηρία. Και να μουγκρίζουν αγριεμένα όπως θα παίρνουν τις στροφές σε κάποια ανάβαση κάποιου βουνού.\nΕρωτευτήκαμε μια σπάνια Alfa Romeo 75 του 1987\nΈρωτας για την Alfa Romeo 2000 GTV\nΜια ομορφιά από το μακρινό 1973.


Αναρτήθηκε από Mamaprotara 24.10.12\nΔουλεύω στην ίδια δουλειά με τον άντρα μου και φυσικά παρόλο που χαίρομαι να τον βλέπω και να τον ζω πολλές ώρες την ημέρα, υπάρχουν φορές που δεν τα βρίσκουμε καλά και μαλώνουμε. Είναι δύσκολο, πολλές φορές να βρούμε τις ισορροπίες, αλλά για να πετύχει αυτή η συνεργασία και να μην επηρεάζεται η προσωπική μας σχέση και η ηρεμία μας στο σπίτι πρέπει να το παλέψουμε.\nΠάντα, η πρώτη ερώτηση που μάς κάνουν όλοι όσοι το ακούν είναι: "Καλά δεν τσακώνεστε συνέχεια;"\nΒρήκα αυτό το άρθρο στο αγαπημένο μου Jenny.gr και μου άρεσαν πολύ οι προτάσεις του για "ομαλή συγκατοίκηση" στη δουλειά και στη ζωή!\nΚανόνας νο1: Δεν φέρνουμε τη δουλειά στο σπίτι! Φυσικά, δεν μπορούμε να μοιραζόμαστε την καθημερινότητα τα του γραφείου με τον σύντροφο μας, αφού τα περισσότερα τα γνωρίζει. Οπότε ας αποφασίσουμε τις ώρες που είμαστε μαζί σαν ζευγάρι και κατά τις οποίες δε θα ασχολούμαστε με θέματα της δουλειάς.\nΚανόνας νο2: Στηρίζουμε ο ένας τον άλλο. Εάν υπάρχει οποιοδήποτε πρόβλημα στη δουλειά, σίγουρα αφορά και τους δύο. Εννοείται πως η λύση δεν είναι να καταρρεύσουμε και οι δυο, ούτε να κατηγορούμε ο ένας τον άλλο. Προσπαθούμε να συμπαρασταθούμε ο ένας στον άλλο και να αντιμετωπίσουμε με ηρεμία οτιδήποτε προκύψει.\nΚανόνας νο3: Εκμεταλλευόμαστε ο ένας τα δυνατά χαρτιά του άλλου. Είναι πολύ λογικό ο καθένας μας να έχει διαφορετικά χαρίσματα και διαφορετικά μειονεκτήματα. Η καλύτερη λύση είναι να έχουμε ξεκαθαρίσει σε τι είναι ο καθένας καλύτερος και να μοιράσουμε τα καθήκοντα της δουλειάς ανάλογα. Είναι λογικό ότι όσο περισσότερο εμπλέκονται οι ρόλοι και τα καθήκοντά μας, τόσο αυξάνονται και οι πιθανότητες συγκρούσεων.\nΚανόνας νο4: Αποφεύγουμε τις συγκρούσεις. Αν ξυπνήσαμε στραβά μαι μέρα και έχουμε τα νευράκια μας, προσπαθούμε να αποφύγουμε ο ένας τον άλλο όσο περισσότερο μπορούμε. Αν έχουμε τη δυνατότητα δουλεύουμε από το σπίτι ή κάνουμε εξωτερικές δουλειές. Σε καμία περίπτωση δεν ξεκινάμε συζητήσεις και θέματα που θα δημιουργήσουν ένταση!!\nΚανόνας νο5: Δεν ξεχνάμε τους τρόπους μας. Το χειρότερο που μπορούμε να κάνουμε είναι να αφήσουμε την οικειότητα που έχουμε μεταξύ μας να ισοπεδώσει την επαγγελματική μας σχέση. Προσπαθούμε να κρατήσουμε τα προσχήματα και να συμπεριφερόμαστε ως συνάδελφοι στο χώρο εργασίας, όσο δύσκολο κι αν μάς φαίνεται αυτό.


Το μυστικό της επιτυχίας του Miguel Cotto\nΕίναι φυσικό ο Miguel Cotto να γίνει αναδρομικός, όσο και να θέλει να αντισταθεί στις προσπάθειες να εστιάσει στο λαμπρό παρελθόν του. Απόψε θα αγωνιστεί για μια τελευταία φορά, στο Madison Square Garden στη Νέα Υόρκη, κλείνοντας την ένδοξη καριέρα του με έναν αγώνα παγκοσμίου τίτλου της WBO στα υπερμεσαία εναντίον του Sadam Ali.\nΟ Cotto δεν έχει κερδίσει κάθε αγώνα του, αλλά για χρόνια έχει πυγμαχήσει σε ένα εκπληκτικά υψηλό επίπεδο. Το ρεκόρ του είναι ένας κατάλογος με τους καλύτερους πυγμάχους της εποχής του. Ίσως να έχει χάσει από τον Floyd Mayweather («Πιστεύω ότι [ο καλύτερος που αντιμετώπισα] ήταν ο Floyd Mayweather. Ήταν πολύ έξυπνος.»), τον Manny Pacquiao και τον Canelo Alvarez, αλλά με την πάροδο των χρόνων αντιμετώπισε και κέρδισε τον Zab Judah και τον Shane Mosely, εκδικήθηκε την ήττα από τον Antonio Margarito και έγινε παγκόσμιος πρωταθλητής τεσσάρων κατηγοριών όταν νίκησε τον ηγέτη στα μεσαία Sergio Martinez.\nΣυνέχισε σχεδόν πάντα να αγωνίζεται στο υψηλότερο επίπεδο. Εξήγησε το κλειδί για τα κίνητρά του. «Όλη μου η καριέρα απλώς μου έδωσε τις ευκαιρίες να παρέχω, με τον καλύτερο δυνατό τρόπο, για την οικογένειά μου, για τα παιδιά μου, για τη γυναίκα μου, για τη μαμά μου και όταν έχετε αυτά τα πράγματα στο μυαλό σου εργάζεσαι σκληρά κάθε στιγμή», είπε ο Cotto.\nΑφήνει την πυγμαχία χωρίς να λυπάται. «Ό,τι έγινε, έγινε. Αν έκανα κάτι διαφορετικό, δεν θα ήμουν εδώ σήμερα. Αυτό που έγινε, έγινε και είμαι χαρούμενος με αυτό», συνέχισε. «Απόλαυσα κάθε στιγμή της καριέρας μου. Αγαπώ όλα όσα συνέβησαν στην καριέρα μου.\n«Αγωνίστηκα με όλους. Είμαι πολύ χαρούμενος με αυτό.»


Η ζωή του Γιάννη Αντετοκούνμπο μεταφέρεται στο σινεμά μέσω Disney\nΣύμφωνα με την ιστοσελίδα για τα νέα του Χόλιγουντ deadline.com, η Disney ετοιμάζει ταινία για τον Greek Freak μέσω του Disney+.\nΗ συγκεκριμένη υπηρεσία της Disney, που δεν έχει δοθεί ακόμη στο κοινό, πρόκειται σύμφωνα με το δημοσίευμα, να ασχοληθεί με τα παιδικά χρόνια του Γιάννη Αντετοκούνμπο στην Ελλάδα και να ακολουθήσει τη ζωή του μέχρι το NBA και τη σειρά των διακρίσεών του εκεί.\nΤην παραγωγή της ταινίας μάλιστα, έχει αναλάβει ο Μπέρνι Γκόλμαν που είχε αντίστοιχο ρόλο στην πασίγνωστη ταινία «300». Ενώ το σενάριο θα επιμεληθεί ο Ουαλός σεναριογράφος της δραματικής ταινίας, «Rosamund Pike and A Private War», Αράς Αμέλ.\nΤο ενδιαφέρον της Disney αποτελεί ένα ακόμη δείγμα της παγκόσμιας αναγνώρισης που τυγχάνει ο Έλληνας μπασκετμπολίστας, καθώς μέσα από την δύσκολη διαδρομή της ζωής του θα εμφυσήσει στα νεότερα παιδιά τον αγώνα προς την καταξίωση.\nΑν έχετε κάποιο από αυτά τα 10 σημάδια είστε εκ φύσεως μυστικιστής 0 seconds\nΑλίκη Βουγιουκλάκη-Βλάσης Μπονάτσος: Ο παθιασμένος έρωτας τους που τάραξε την Ελλάδα Διαβάστηκε 2'' πριν\nΚρισναμούρτι: Ευτυχισμένος είναι ο άνθρωπος ο οποίος δεν είναι τίποτα... Διαβάστηκε 8'' πριν\n10 γνωμικά του Γουίλιαμ Φώκνερ Διαβάστηκε 11'' πριν


Mε λυτρωτή Μάθιους οι Πέισερς, o Ιρβινγκ «καθάρισε» για τους Σέλτικς - Ειδήσεις - νέα - Το Βήμα Online\nMε λυτρωτή Μάθιους οι Πέισερς, o Ιρβινγκ «καθάρισε» για τους Σέλτικς\nΜε buzzer beater του Μάθιους στα 1,8″ πριν το τέλος οι Πέισερς πήραν μεγάλη νίκη με 108-106 των Θάντερ ενώ με κορυφαίο τον Ιρβινγκ οι Σέλτικς επικράτησαν με 126-120 των Κινγκς.\nΣε θρίλερ εξελίχθηκε το ματς ανάμεσα στους Πέισερς και τους Θάντερ στην Ιντιάνα, με τους γηπεδούχους να παίρνουν τελικά τη νίκη με 108-106 χάρη σε φόλοου του Ουέσλεϊ Μάθιους 1,8″ πριν το φινάλε. Μάλιστα στις αρχές της τρίτης περιόδου οι Θάντερ είχαν ένα προβάδισμα 18 πόντων (52-70) που όμως δεν αποδείχθηκε αρκετό για να τους δώσει τη νίκη.\nΣτο 44-25 οι Πέισερς που βρίσκονται στην τρίτη θέση της Ανατολής, στο 42-27 οι Θάντερ που είναι πέμπτοι στην Δύση.\nΟ Σαμπόνις με 26 πόντους ήταν ο κορυφαίος των νικητών με τον Μπογκντάνοβιτς να ακολουθεί με 23 πόντους και τον Μάθιους 16.\nΓια τους ηττημένους ο Τζορτζ είχε 36 πόντους και ακολούθησε ο Γουέστμπρουκ με 19 πόντους, 14 ριμπάουντ και 11 ασίστ.\nΤα δωδεκάλεπτα: 22-29, 50-63, 81-88, 108-106\nΣέλτικς – Κινγκς 126-120\nΣπουδαίο ματς είχαμε και στη Βοστώνη όπου με τον Κάιρι Ίρβινγκ σε μεγάλη βραδιά, οι Σέλτικς πήραν τη νίκη κόντρα στους Κινγκς με 126-120. Στο 42-27 και την πέμπτη θέση της Ανατολής οι Σέλτικς, στο 33-34 οι Κινγκς που είναι ένατοι στη Δύση.\nΟ Ίρβινγκ έκανε triple-double με 31 πόντους, 12 ασίστ και 10 ριμπάουντ ενώ τον ακολούθησε ο Μπράουν με 22 πόντους και ο Μόρις με 21 πόντους και 13 ριμπάουντ.\nΓια τους ηττημένους, ξεχώρισε ο Χιλντ που πέτυχε 34 πόντους, ενώ ακολούθησε ο Μπαρνς με 20.\nΤα δωδεκάλεπτα: 25-38, 56-62, 93-91, 126-120


Κατασχέθηκαν 80.000.000 λαθραία τσιγάρα στο Πλατυγιάλι - ΑΣΤΑΚΟΣ NEWS - Για να τα ξέρετε όλα!\nHome Αστακός Κατασχέθηκαν 80.000.000 λαθραία τσιγάρα στο Πλατυγιάλι\nΚατασχέθηκαν 80.000.000 λαθραία τσιγάρα στο Πλατυγιάλι\nΗ Τελωνειακή Υπηρεσία σε συνεργασία με το Λιμενικό Σώμα και το ΣΔΟΕ προέβη στο λιμάνι του Πλατυγιαλίου - Αστακού του Ν. Αιτωλοακαρνανίας σε κατάσχεση 10 εμπορευματοκιβωτίων με λαθραία τσιγάρα, που διακινούνταν με το πλοίο SHT Huseyin Akil.\nΣύμφωνα με τον Τελωνειακό Κώδικα περί λαθρεμπορίας, κατασχέθηκαν περίπου 80.000.000 τσιγάρων, που έφεραν τα εμπορικά σήματα σήματα «Royal Blue», «Royal Red», «President», «Famous», «Space», «RGT» και «King», τα οποία οι φόροι τους ξεπερνούσαν τα 13.000.000 ευρώ.\nΤο πλοίο SHT Huseyin Akil έφερε σημαία Μολδαβίας και για να παραπλανήσει τις Τελωνειακές Αρχές είχε δηλώσει ότι είχε εμπόρευμα εκφόρτωσης κάρβουνου.\nΗ επιχείρηση έγινε στο πλαίσιο της στρατηγικής ελέγχων που έχει αναπτύξει η Γενική Γραμματεία Δημοσίων Εσόδων, για την αντιμετώπιση των διασυνοριακών κυκλωμάτων που δραστηριοποιούνται στο λαθρεμπόριο καπνικών προϊόντων και η Τελωνειακή Υπηρεσία αξιοποιώντας τις πληροφορίες που είχε στα χέρια της κατάφερε να την φέρει εις πέρας.\nΗ καταμέτρηση των εμπορευμάτων και η έρευνα για τον εντοπισμό του παραλήπτη είναι σε εξέλιξη.